AN COIMISIÚN EORPACH Strasbourg,17.4.2018 COM(2018) 209 final 2018/0103(COD) Togra le haghaidh RIALACHÁN Ó PHARLAIMINT NA hEORPA AGUS ÓN gCOMHAIRLE maidir le margú agus úsáid réamhtheachtaithe pléascán, lena leasaítear Iarscríbhinn XVII a ghabhann le Rialachán (CE) Uimh. 1907/2006 agus lena n

x001e

aisghairtear Rialachán (AE) Uimh. 98/2013 maidir le margú agus úsáid réamhtheachtaithe pléascán {SWD(2018) 104 final}



{SWD(2018) 105 final}



MEABHRÁN MÍNIÚCHÁIN 1.COMHTHÉACS AN TOGRA •Forais agus cuspóirí an togra Is substaintí ceimiceacha iad réamhtheachtaithe pléascán is féidir a úsáid chun críocha dlisteanacha ach ar féidir mí-úsáid a bhaint astu freisin chun pléascáin a mhonarú. D'fhonn cosc a chur ar mhonarú aindleathach pléascán, le Rialachán (AE) Uimh. 98/2013 maidir le margú agus úsáid réamhtheachtaithe pléascán ("an Rialachán") cuirtear srian ar réamhtheachtaithe pléascán ar leith a chur ar fáil don phobal i gcoitinne, agus ar na réamhtheachtaithe pléascán sin a thabhairt isteach, a shealbhú agus a úsáid ag an bpobal i gcoitinne, agus leagtar síos ann rialacha maidir le tuairisciú idirbheart amhrasach. Tar éis theacht i bhfeidhm an Rialacháin an 1 Márta 2013, tá laghdú tagtha ar mhéid na réamhtheachtaithe pléascán atá ar fáil ar an margadh le haghaidh tomhaltas poiblí. Ina theannta sin, thuairiscigh na Ballstáit gur tháinig méadú ar líon na nidirbheart amhrasach, na gcásanna gabhála ar iarraidh agus na gcásanna gadaíochta a tuairiscíodh. Tá réamhtheachtaithe pléascán fós á núsáid chun pléascáin a mhonarú go haindleathach, áfach. Is “pléascáin bhaile” a úsáideadh i bhformhór mór na nionsaithe sceimhlitheoireachta san Aontas Eorpach, lena náirítear i Maidrid in 2004, i Londain in 2005, i bPáras in 2015, sa Bhruiséil in 2016, agus Manchain agus Parsons Green in 2017. Ina theannta sin, b'ionsaithe le pléascáin bhaile ba chúis le bás formhór na níospartach de chuid ionsaithe den sórt sin le blianta anuas. Trí shocruithe agus rialuithe a leagan síos ar leibhéal an Aontais, tá sé mar aidhm ag an Rialachán cothrom iomaíochta a chruthú do na cuideachtaí uile lena mbaineann. Níor baineadh é sin amach ach go páirteach leis an Rialachán, toisc go gceadaítear ann leibhéil éagsúla srianta ar fud na mBallstát. Ní áirithítear leis sin an leibhéal aonfhoirmeachta is airde is féidir le haghaidh oibreoirí eacnamaíocha. Ina theannta sin, ní ráthaítear leis leibhéal leordhóthanach cosanta do shábháilteacht an phobail i gcoitinne. Tá tuairiscí ann faoi choirpigh a bheith ag iarraidh réamhtheachtaithe pléascán a fháil i mBallstáit nach bhfuil srianta chomh dian céanna i bhfeidhm iontu, nó ar líne, áit nach gcuirtear an Rialachán i bhfeidhm i gcónaí. Is léir nach leor na srianta agus na rialuithe atá ann cheana chun cosc a chur ar mhonarú aindleathach pléascán baile. Mar shampla, níl an ceanglas maidir le hidirbhearta a chlárú ag stopadh ná ag cosc coirpigh ar réamhtheachtaithe pléascán a fháil. Ina theannta sin, is féidir le daoine dlítheanacha réamhtheachtaithe pléascán a fháil nach bhfuil aon riachtanas gairmiúil acu leo. Ó tháinig an Rialachán i bhfeidhm, tá athrú tagtha ar an mbagairt freisin. Tá sceimhlitheoirí ag baint úsáid as cleachtais nua agus ag forbairt oidis nua agus teicnící nua chun buamaí a dhéanamh, atá beartaithe – ar a laghad go páirteach – na srianta agus na rialuithe atá ann cheana a sheachaint. Ina theannta sin, níl forálacha sa Rialachán chun comhlíonadh agus forfheidhmiú an Rialacháin a éascu. Cuireann sé sin le roinnt easnaimh chórasacha feadh an tslabhra soláthair: ní bhíonn gach gníomhaí ar an eolas faoi oibleagáidí an Rialacháin agus ní dhéanann gach oibreoir eacnamaíoch seiceálacha chun comhlíonadh a áirithiú. Ní dhéantar cigireachtaí ar bhonn córasach i ngach Ballstát ach an oiread. Ar deireadh, níl an Rialachán soiléir go leor i dtaobh roinnt de na hoibleagáidí a fhorchuirtear leis, lena náirítear iad siúd lena bhféachtar le tarchur faisnéise feadh an tslabhra soláthair a áirithiú. Tá sé mar aidhm ag an togra seo le haghaidh Rialacháin aghaidh a thabhairt ar na fadhbanna thuasluaite tríd an Rialachán a neartú agus a shoiléiriú. I gcomhthráth leis sin, leanfaidh an Coimisiún lena chuid oibre neamhreachtaí atá dírithe ar mhí-úsáid réamhtheachtaithe pléascán a laghdú agus deireadh a chur le bacainní ar shaorghluaiseacht substaintí den sórt sin sa mhargadh inmheánach, go háirithe trí leanúint den obair a dhéantar sa Bhuanchoiste um Réamhtheachtaithe agus trí threoirlínte a bheachtú agus a nuashonrú, faoi mar atá leagtha síos sa Rialachán. Tagann an tionscnamh seo faoin gClár um Oiriúnacht agus Feidhmíocht Rialála (REFIT). I dtuairim ón ardán REFIT, aithníodh na fadhbanna thuasluaite a eascraíonn as an Rialachán a bheith á chur i bhfeidhm ar bhealaí éagsúla agus moladh roghanna éagsúla a iniúchadh chun cur i bhfeidhm aonfhoirmeach an Rialacháin a áirithiú, go háirithe trí choinníollacha agus critéir chomhchoiteanna a bhunú i leith ceadúnas agus trí shoiléiriú a dhéanamh ar éiginnteachtaí maidir le ceanglais ar ghníomhaithe sa slabhra soláthair. •Cúlra institiúideach an togra Aithníodh i bPlean Gníomhaíochta AE 2008 maidir le slándáil pléascán a fheabhsú go bhfuil sé ina thosaíocht bheartais rialáil a dhéanamh ar infhaighteacht réamhtheachtaithe pléascán ar an margadh. Tar éis an Plean Gníomhaíochta a ghlacadh, bhunaigh an Coimisiún Eorpach Buanchoiste um Réamhtheachtaithe, grúpa saineolaithe ina dtugtar le chéile saineolaithe ó údaráis na mBallstát agus páirtithe leasmhara ó thionscal na gceimiceán agus ón earnáil mhiondíola. Bunaithe ar mholtaí ón mBuanchoiste um Réamhtheachtaithe agus ar thorthaí measúnaithe tionchair ar na roghanna féideartha, ghlac an Coimisiún togra le haghaidh Rialachán maidir le réamhtheachtaithe pléascán in 2010. An 15 Eanáir 2013, glacadh Rialachán (CE) Uimh. 98/2013 maidir le margú agus úsáid réamhtheachtaithe pléascán ("an Rialachán"). Leagadh béim arís sa Chlár Oibre Eorpach maidir leis an tSlándáil, a ghlac an Coimisiún i mí Aibreáin 2015, ar thábhacht na srianta agus na rialuithe sin chun cur isteach ar ghníomhaíochtaí líonraí sceimhlitheoireachta trína fhágáil níos deacra acu spriocanna a ionsaí agus substaintí contúirteacha a fháil agus a úsáid. Tar éis na nionsaithe i bPáras an 13 Samhain 2015 agus sa Bhruiséil an 22 Márta 2016, léirigh an Coimisiún sa Phlean Gníomhaíochta i gcoinne gáinneáil aindleathach agus úsáid arm tine agus pléascán agus sa Teachtaireacht i ndáil le chlár oibre AE maidir leis an tslándáil a chur i bhfeidhm chun dul i ngleic leis an sceimhlitheoireacht, léirigh sé go raibh fáil ró-éasca ar réamhtheachtaithe pléascán go fóill agus gur cheart na rialuithe atá ann cheana a threisiú. I mí Feabhra 2017, ghlac an Coimisiún tuarascáil maidir le cur i bhfeidhm an Rialacháin. Rinneadh cur síos sa tuarascáil ar shraith dúshlán atá os comhair na mBallstát agus an tslabhra soláthair chun an Rialachán a chur chun feidhme agus ar an ngá atá le cur lena gcumas siúd a bhíonn páirteach i gcur chun feidhme agus forfheidhmiú na srianta agus na rialuithe. Díríodh aird sa tuarascáil ar na lochtanna atá ar an reachtaíocht maidir le feasacht sa slabhra soláthair, agus an iomad córas éagsúil a bheith i bhfeidhm ar fud AE, rud a chruthaíonn bearnaí agus dúshláin mhóra slándála do ghníomhaithe an tslabhra soláthair a bhíonn i mbun gnó ar fud AE. Glacadh Moladh ón gCoimisiún maidir le bearta láithreacha chun mí-úsáid réamhtheachtaithe pléascán a chosc i mí Dheireadh Fómhair 2017. Áitíodh ar na Ballstáit gach beart is gá a dhéanamh faoin Rialachán atá ann cheana chun sceimhlitheoirí a chosc ar shubstaintí srianta a rochtain agus tugadh cuireadh dóibh measúnú críochnúil a dhéanamh ar na córais toirmisc, cheadúnúcháin nó chlárúcháin a bhí i bhfeidhm acu. Chuir Comhairle an Aontais Eorpaigh fáilte roimh an Moladh an 7 Nollaig 2017 agus d'iarr sí ar na Ballstáit teorainn a chur le hinfhaighteacht réamhtheachtaithe pléascán don phobal i gcoitinne. Chuir Parlaimint na hEorpa a himní in iúl freisin faoi infhaighteacht fhairsing arm tine agus réamhtheachtaithe pléascán ar líonraí folaithe agus faoi na naisc a bhfuil borradh fúthu idir an sceimhlitheoireacht agus an choireacht eagraithe. •Comhsheasmhacht le forálacha beartais atá sa réimse beartais cheana Tá substaintí agus meascáin ar féidir iad a úsáid chun pléascáin aindleathacha a mhonarú faoi réir roinnt ionstraimí dlí eile de chuid AE. Tá sé mar aidhm ag na hionstraimí sin, mar atá ag an togra seo, feidhmiú an mhargaidh inmheánaigh a áirithiú. Tá cuspóir eile acu go léir freisin, a bhaineann go hiondúil le sláinte augs sábháilteacht an phobail agus leis an gcomhshaol. Os a choinne sin, is dírithe ar an tslándáil atá cuspóir tánaisteach an Rialacháin seo, eadhon monarú aindleathach pléascán a bhrath agus a chosc. Tá srianta ar shubstaintí ceimiceacha chun críocha slándála ar fáil freisin i Rialachán (CE) Uimh. 1259/2013 agus i Rialachán (CE) Uimh. 273/2004, ina dtugtar aghaidh ar thrádáil réamhtheachtaithe drugaí idir an tAontas Eorpach agus tríú tíortha, agus laistigh den Aontas. Is féidir roinnt réamhtheachtaithe pléascán a úsáid freisin mar réamhtheachtaithe drugaí. Ina theannta sin, déantar foráil i Rialachán (CE) Uimh. 428/2009 ón gComhairle maidir le rialacha rialaithe comhchoiteanna AE agus liosta comhchoiteann AE d'ítimí dé-úsáide, lena náirítear roinnt réamhtheachtaithe pléascán.

Agus é ina aidhm ardleibhéal cosanta a áirithiú do shláinte an duine agus don chomhshaol, leagtar síos i Rialachán (CE) Uimh. 1272/2008 maidir le haicmiú, lipéadú agus pacáistiú substaintí agus meascán (Rialachán CLP) critéir ar fud AE chun a chinneadh, i gcás substaint nó meascán ceimiceach a mhonaraítear nó a allmhairítear isteach sa mhargadh Eorpach, an gá an tsubstaint nó an meascán sin a aicmiú mar cheann guaiseach. Ní mór do sholáthraithe ansin guaiseacha aitheanta na substaintí nó na meascán sin a chur in iúl dá gcustaiméirí, lena náirítear do thomhaltóirí. Is é an uirlis is coitianta maidir le guaiseacha a chur in iúl ná an lipéadú ar phacáistiú na substainte nó an mheascáin, ach úsáidtear freisin an Bhileog Sonraí Sábháilteachta a chuirtear ar fáil do ghníomhaithe iartheachtacha sa slabhra soláthair. Chun críche na sláinte poiblí, an chomhshaoil agus gnéithe sábháilteachta, áirítear i Rialachán (CE) Uimh. 1907/2006 maidir le Clárú, Meastóireacht, Údarú agus Srianadh Ceimiceán (REACH) nós imeachta clárúcháin do shubstaintí ceimiceacha agus liostaítear ann srianta ar mhonarú, ar chur ar an margadh agus ar úsáid substaintí, meascán agus earraí contúirteacha áirithe. Áirítear leis sin an réamhtheachtaí pléascán níotráit amóiniam. Leagtar síos i Rialachán (CE) Uimh. 2003/2003 maidir le leasacháin rialacha beachta maidir le bearta sábháilteachta agus rialaithe le haghaidh leasacháin níotráite amóiniam. Ní éilítear leis an togra seo le haghaidh Rialacháin aon réamhchlárú ná réamhaicmiú ar shubstaintí ceimiceacha. Is é cur chuige an Rialacháin seo atá beartaithe gur féidir gach substaint cheimiceach a chur ar fáil, lena náirítear don phobal i gcoitinne, mura bhforáiltear a mhalairt sa Rialachán (nó i ndlí eile de chuid an Aontais) (féach Airteagal 4). Is le pléascáin a dhéileáiltear i dTreoir 2014/28/AE maidir le comhchuibhiú dhlíthe na mBallstát a bhaineann le pléascáin le haghaidh úsáidí sibhialta a chur ar fáil ar an margadh agus a mhaoirsiú, ach baineann an Rialachán seo atá beartaithe le réamhtheachtaithe pléascán, i.e. substaintí ar féidir iad a úsáid chun pléascáin a mhonarú go haindleathach. Ina theannta sin, ní chumhdaítear earraí piriteicniúla leis an togra seo le haghaidh Rialacháin. Déantar cur ar fáil earraí den sórt sin a rialú i dTreoir 2013/29/AE maidir le comhchuibhiú dhlíthe na mBallstát a bhaineann le hearraí piriteicniúla a chur ar fáil ar an margadh, ina ndéantar earraí piriteicniúla a aicmiú de réir a gcineáil úsáide, nó de réir a naidhme agus a leibhéil guaise. Is i gcomhair úsáid ghairmiúil amháin atá an chatagóir is contúirtí tinte ealaíne (F4). •Comhsheasmhacht le beartais eile de chuid an Aontais Comhlánaítear leis an togra seo Plean Gníomhaíochta AE 2017 chun feabhas a chur ar an ullmhacht i gcoinne rioscaí maidir le slándáil cheimiceach, bhitheolaíoch, raideolaíoch agus núicléach, agus go háirithe na bearta sa phlean gníomhaíochta sin d'earnáil na gceimiceán, amhail obair chun bagairtí ceimiceacha a bhrath agus a mhaolú, ar nós brath ag na húdaráis chustaim, nó obair chun bagairtí ar áiseanna ceimiceán ó dhaoine ar an taobh istigh a chosc. Ina theannta sin, i bPlean Gníomhaíochta AE 2017 chun tacú le cosaint spásanna poiblí déantar foráil maidir le creat le haghaidh comhair agus comhroinnt faisnéise agus dea-chleachtais idir na Ballstáit maidir le bagairtí sceimhlitheoireachta, lena náirítear iad siúd a bhaineann le pléascáin bhaile. Comhlánóidh an Rialachán atá beartaithe an creat dlíthiúil coiriúil a leagtar amach le Treoir 2017/541 maidir leis an sceimhlitheoireacht a chomhrac, go háirithe sa mhéid is gur féidir a bheith ina thoradh ar thuairisciú idirbhirt amhrasaigh faoin togra seo go ndéanfar imscrúdú ar bhonn amhras faoi chion sceimhlitheoireachta. I gcás ina bhféadfadh ábhar ar líne cionta sceimhlitheoireachta le pléascáin bhaile a spreagadh go poiblí, ceanglaítear ar na Ballstáit faoin Treoir sin bearta a ghlacadh chun an tábhar sin a bhaint. 2.BUNÚS DLÍ, COIMHDEACHT AGUS COMHRÉIREACHT •Bunús dlí Is é bunús dlí an togra seo Airteagal 114 CFAE, faoina gceadaítear do Pharlaimint na hEorpa agus don Chomhairle, i gcomhréir leis an ngnáthnós imeachta reachtach, bearta reachtacha a ghlacadh ar mhaithe le comhfhogasú na bhforálacha atá leagtha síos le bearta dlí, rialúcháin nó riaracháin sna Ballstáit, ar bearta iad a bhfuil sé ina chuspóir leo an margadh inmheánach a bhunú agus a fheidhmiú. •Coimhdeacht (maidir le hinniúlacht neamheisiach) Aithníodh an gá atá le gníomhaíocht ar leibhéal AE cheana féin trí Rialachán (AE) Uimh. 98/2013 a ghlacadh, lena mbunaítear rialacha ar fud an Aontais maidir le srianta agus rialuithe i leith réamhtheachtaithe pléascán. Cé gur cruthaíodh cur chuige comhchoiteann éigin in AE de bharr an chreata dhlíthiúil atá ann cheana, léiríodh sa mheastóireacht ar an gcreat sin go bhfuil neamhréireachtaí suntasacha ann ar leibhéal na reachtaíochta agus ar an leibhéal oibríochtúil. Ní hamháin go gceadaítear le Rialachán (AE) Uimh. 98/2013 do na Ballstáit cineálacha éagsúla srianta a shocrú, fágtar leis freisin gur féidir an Rialachán a léirmhíniú agus a chur i bhfeidhm go praiticiúil ar bhealaí éagsúla. Déanann rialacha agus cleachtais éagsúla difear d'oibreoirí eacnamaíocha ar fud AE, go háirithe agus táirgí á ndíol nó á gceannach acu ar fud an Aontais. Is fadhb é sin don mhargadh inmheánach, lena ndéantar teorannú ar shaorghluaiseacht réamhtheachtaithe pléascán in AE. Ní féidir an fhadhb a réiteach trí ghníomhaíochtaí aontaobhacha de chuid na mBallstát, toisc go neascraíonn na bacainní agus na hábhair neamhchinnteachta ó dhifríochtaí idir dlíthe agus nósanna imeachta na mBallstát. Ar an gcaoi chéanna, tá réiteach AE de dhíth ar na hábhair neamhchinnteachta a bhaineann leis an gcreat reatha AE, de bhrí nach mbeadh ina thoradh ar bhearta náisiúnta ach léirmhínithe difriúla ar an Rialachán. Féadfar leas a bhaint as rialacha agus cleachtais éagsúla chun réamhtheachtaithe pléascán a fháil go neamhdhleathach. Más féidir le coirpigh réamhtheachtaithe pléascán a fháil i mBallstáit ina bhfuil níos lú srianta agus/nó leibhéil rialaithe níos ísle, bíonn tionchar aige sin ar shlándáil gach Ballstáit agus is cúis imní ó thaobh slándála é ar leibhéal AE. Tá gá le hidirghabháil AE toisc nach féidir an cleachtas sin a chosc ach amháin más rud é go gcomhchuibhíonn na Ballstáit a gcórais rialaithe agus go bhforfheidhmíonn siad go léir na rialacha go cuí. Ní mór na srianta agus na rialuithe a chur i gcomhréir leis an mbagairt atá ag teacht chun cinn. In éagmais leibhéal iomchuí srianta agus rialuithe i roinnt Ballstát, d'fhéadfadh Ballstáit eile a mheas go bhfuil sé riachtanach bearta a ghlacadh ar an leibhéal náisiúnta a théann níos faide ná réimse feidhme an Rialacháin seo. Bheadh drochthionchar aige sin ar shaorghluaiseacht daoine agus earraí agus seirbhísí ar fud an Aontais. Dá bhrí sin, bheadh sé de thionchar ag beart a dhéanamh ar leibhéal an Aontais go dtabharfaí isteach srianta agus rialuithe ní ba chomhchuibhithe maidir le réamhtheachtaithe pléascán, rud a chuirfeadh feabhas ar shlándáil agus a d'éascódh saorghluaiseacht substaintí den sórt sin. •Comhréireacht Sa mheasúnú tionchair a ghabhann leis seo, tugadh tús áite do chur chuige an togra seo thar ghníomhaíochtaí neamhreachtacha a bheadh dírithe ar chur i bhfeidhm an Rialacháin a mhéadú, agus thar athbhreithniú reachtach níos suntasaí ar an gcreat atá ann faoi láthair. Leis an togra seo, déantar neartú agus soiléiriú ar an gcreat dlíthiúil atá ann cheana gan cur isteach ar a shaintréithe bunúsacha. Cé go gcuirfeadh an togra go mór leis an tslándáil agus le feidhmiú an mhargaidh inmheánaigh, ní bheadh sé neamhréireach i bhfianaise na héifeachta teoranta a mheastar a bheadh ar an margadh, i dtéarmaí an ualaigh agus na gcostas a bhaineann le cur chun feidhme nó forfheidhmiú. Déanfaidh na srianta comhchuibhithe méadaithe difear níos mó do chuideachtaí a dhéanann speisialtóireacht i soláthar réamhtheachtaithe pléascán atá srianta (cinn ardtiubhaithe) ná dóibh siúd a thairgeann raon i bhfad níos leithne táirgí, lena náirítear roghanna malartacha ar na réamhtheachtaithe pléascán atá srianta. Cé go bhféadfadh srianta den sórt sin laghdú a dhéanamh ar thomhaltas táirgí srianta agus ar an éileamh atá orthu, d’fhéadfaidís freisin an tomhaltas agus an téileamh a mhéadú i gcás tiúchaintí níos ísle a bhfuil an éifeacht chéanna acu, nó i gcás táirgí malartacha a leanfar ar aghaidh á bhforbairt. D’fhéadfadh sé go dtiocfadh laghdú ar ghnó cuideachtaí a tháirgeann nó a dhíolann earraí srianta ach d’fhéadfadh sé deiseanna nua a chruthú do chuideachtaí a tháirgeann nó a dhíolann earraí malartacha agus tiúchaintí níos ísle agus thabharfadh sin dreasacht do chuideachtaí nuálacha. Dá bhrí sin, tríd is tríd ní imreofaí tionchar suntasach ar láimhdeachas earnáil na gceimiceán ina hiomláine. 3.TORTHAÍ Ó MHEASTÓIREACHTAÍ EX POST, Ó CHOMHAIRLIÚCHÁIN LEIS NA PÁIRTITHE LEASMHARA AGUS Ó MHEASÚNUITHE TIONCHAIR

•Meastóireachtaí ex post/seiceálacha oiriúnachta ar an reachtaíocht atá ann cheana I gcomhréir leis an athbhreithniú féideartha ar an Rialachán atá beartaithe i gClár Oibre an Choimisiúin 2018, coimisiúnaíodh staidéar chun anailís a dhéanamh ar an staid mar atá faoi láthair, bearnaí agus saincheisteanna a aithint, agus tionchar athruithe beartais féideartha a mheas. Sa staidéar, tugadh tacaíocht don Choimisiún i dtaobh scrúdú a dhéanamh ar bhealaí chun feabhas a chur ar éifeachtacht agus éifeachtúlacht na srianta agus rialuithe AE lena ndéantar teorannú ar an bhfáil atá ar réamhtheachtaithe pléascán agus lena áirithiú go ndéanfar tuairisciú iomchuí ar idirbhearta amhrasacha ar fud an tslabhra soláthair. Léiríodh sa staidéar go bhfuil cuspóirí foriomlána an Rialacháin ábhartha go fóill maidir leis na riachtanais atá ann faoi láthair mar gheall ar an mbagairt sceimhlitheoireachta atá fós i réim san Eoraip, agus go raibh an Rialachán éifeachtach ina iomláine maidir le cuidiú le teorannú a dhéanamh ar an bhfáil atá ag an bpobal i gcoitinne ar réamhtheachtaithe pléascán. Chuidigh an Rialachán freisin le hiarrachtaí náisiúnta chun brath idirbheart amhrasach a fheabhsú trí mhalartú faisnéise méadaithe agus tríd an bhfeasacht a mhéadú faoin mbagairt a bhaineann le réamhtheachtaithe pléascán atá ag teacht chun cinn. Rinneadh sin trí infheictheacht leathan a thabhairt do bhagairt na réamhtheachtaithe pléascán agus tríd an móiminteam polaitiúil a chruthú lena áitiú go nglacfaí bearta sriantacha náisiúnta go prás. Tugadh ar aird sa mheastóireacht freisin roinnt saincheisteanna a bhaineann leis an gcreat atá ann faoi láthair agus roinnt réimsí ina bhféadfaí é a fheabhsú. Go sonrach, léiríodh san anailís nach gcumhdaíonn an Rialachán na réamhtheachtaithe pléascán ábhartha go léir agus na páirtithe leasmhara go léir lena mbaineann ná nach sainítear go soiléir ann iad. Tá cur i bhfeidhm agus forfheidhmiú an Rialacháin teoranta de bharr easpa rialuithe aonfhoirmeacha agus de bharr na mbealaí éagsúla inar cuireadh rialuithe chun feidhme. De bharr ilroinnt na gcóras rialaithe ar fud AE, cruthaíodh dúshláin maidir le comhlíonadh i gcás oibreoirí eacnamaíocha agus tá údar imní ann i dtaobh slándála. Aithníodh go bhféadfaí simpliú agus laghdú costais a bhaint amach trí chóras na srianta agus na rialuithe a chomhchuibhiú tuilleadh, an oibleagáid lipéadaithe a shoiléiriú, agus nós imeachta AE níos tapa agus níos solúbtha a bheith ann chun athrú a dhéanamh ar liosta na réamhtheachtaithe pléascán atá srianta. •Comhairliúcháin leis na páirtithe leasmhara Agus an mheastóireacht agus an tathbhreithniú féideartha ar an gcreat dlíthiúil atá ann cheana á nullmhú aige, chuaigh an Coimisiún i gcomhairle le grúpaí éagsúla páirtithe leasmhara, amhail daoine den phobal i gcoitinne, údaráis inniúla náisiúnta agus oibreoirí eacnamaíocha, lena náirítear monaróirí, dáileoirí agus miondíoltóirí. I measc na bpríomhpháirtithe leasmhara a ndeachthas i gcomhairle leo bhí Buanchoiste an Choimisiúin um Réamhtheachtaithe, ina dtugtar le chéile saineolaithe ó údaráis de chuid na mBallstát agus páirtithe leasmhara ó thionscal na gceimiceán agus ón earnáil mhiondíola. Chuathas i gcomhairle leis an bpobal maidir le hathbhreithniú féideartha ar an gcreat dlíthiúil atá ann cheana idir an 6 Nollaig 2017 agus an 14 Feabhra 2018. I gcás na 83 fhreagra a fuarthas, tháinig siad den chuid is mó ó ionadaithe gnólachtaí nó cumann a bhfuil baint acu le táirgeadh, dáileadh, díol nó úsáid réamhtheachtaithe pléascán. D'fhreagair a bhformhór go raibh costais réasúnta íseal i gceist faoin gcóras rialuithe agus srianta atá ann faoi láthair maidir le margaíocht agus úsáid réamhtheachtaithe pléascán ach, ina theannta sin, nár áirithíodh leo ach go páirteach slándáil an phobail i gcoitinne. Chuir siad an tuairim in iúl freisin nach raibh an Rialachán ina chúnamh suntasach maidir le rialuithe a chomhchuibhiú ar fud na mBallstát. Ar deireadh, d'fhreagair a bhformhór go bhfuil údar imní ó thaobh slándála ann de bharr substaintí áirithe atá neamhrialáilte, ach a d'fhéadfadh a bheith contúirteach, a bheith ar fáil ar an margadh, agus de bharr díolacháin ar líne réamhtheachtaithe pléascán. Léirigh freagróirí an chomhairliúcháin phoiblí go dtacaíonn siad le feabhas a chur amach anseo ar an gcreat dlíthiúil, go háirithe trí shoiléiriú a dhéanamh ar raon feidhme an chreata maidir le díolacháin ar líne, cur i bhfeidhm níos comhchuibhithe an chreata ar fud na mBallstát agus feabhas a chur ar an tarchur faisnéise feadh an tslabhra soláthair. Tá na moltaí sin go léir ionchorpraithe sa togra seo. Léirigh formhór mór bhaill an Bhuanchoiste um Réamhtheachtaithe agus ionadaithe tionscail na monaróirí agus na ndáileoirí go dtacaíonn siad leis na bearta chun feabhas a chur ar an gcreat dlíthiúil atá ann cheana, mar a chuirtear i láthair sa togra seo. Mhol siad freisin roinnt gníomhaíochtaí neamhreachtacha a bheith ag gabháil leis an togra seo a aithnítear sa mheasúnú tionchair . •Measúnú tionchair Fuair an Measúnú Tionchair a ghabhann leis an togra seo tuairim dhearfach ón mBord um Ghrinnscrúdú Rialála, agus ní dhearnadh ach beagán moltaí i dtaobh feabhsaithe. I ndiaidh na tuairime sin, leasaíodh an measúnú tionchair chun míniú níos soiléire a thabhairt ar an gcaoi ar ceapadh na roghanna beartais éagsúla, agus cén fáth a ndearnadh na roghanna áirithe sin. Tugadh aird ar leith ar dhíolacháin ar líne, faoin gcreat atá ann faoi láthair agus faoi na roghanna beartais éagsúla araon. Tá tuilleadh leasaithe déanta ar an measúnú lena lua go sainráite na critéir a úsáideadh chun na srianta agus na rialuithe iomchuí a chinneadh agus chun léiriú níos fearr a dhéanamh ar thuairimí na bpáirtithe leasmhara ar na roghanna agus na bearta sonracha. Ar deireadh, cuireadh rannán isteach ina sonraítear na gníomhaíochtaí forfheidhmiúcháin a rinne an Coimisiún. Breithníodh trí rogha bheartais le cois an cháis bunlíne (Rogha 0). Le Rogha Bheartais 1 (Neamhreachtach), dhéanfaí cur i bhfeidhm an Rialacháin a atreisiú le bearta neamhreachtacha. Le Rogha Bheartais 2 (Reachtach – athbhreithniú ar an gcreat atá ann cheana), chuirfí le héifeachtacht agus éifeachtúlacht na srianta, leis an bhforfheidhmiú a dhéanann údaráis phoiblí, agus le comhlíonadh an Rialacháin ag an slabhra soláthair agus, ar deireadh, le Rogha Bheartais 3 (Reachtach – athchóiriú ar an gcreat atá ann faoi láthair), thabharfaí isteach rialuithe breise feadh an tslabhra soláthair. Tar éis na roghanna éagsúla a anailísiú agus a chur i gcomparáid le chéile, aithníodh rogha bheartais 2 mar an rogha bheartais thosaíochta. Leis an rogha sin, thabharfaí aghaidh ar an dá fhadhb a aithníodh agus bheifí ag cuidiú leis na cuspóirí ginearálta agus na cuspóirí sonracha a aithníodh a bhaint amach. Ina theannta sin, dhéanfadh na bearta atá beartaithe an creat dlíthiúil atá ann cheana a neartú agus a shoiléiriú, gan cur as do na saintréithe bunúsacha. Toisc go bhfuiltear tar éis príomhchuspóirí an Rialacháin atá ann cheana a bhaint amach go páirteach ar a laghad, ní dhealraíonn sé go bhfuil gá le hathchóiriú iomlán. Baineann príomhchostais na rogha tosaíochta le costais forfheidhmiúcháin d'údaráis phoiblí agus leis an mbrabús a d’fhéadfadh cuideachtaí a chailleadh de bharr na srianta a bhaineann leis an gcur ar fáil don phobal i gcoitinne. D'fhéadfadh sé sin tionchar beag diúltach a imirt ar an margadh saothair freisin. Ar an iomlán, áfach, laghdóidh an rogha thosaíochta na costais maidir le comhlíonadh agus na hualaí riaracháin de bharr comhchuibhiú agus soiléiriú ar na hoibleagáidí atá ann cheana. Sa Mheasúnú Tionchair, measadh go mbeadh costais idir EUR 5 mhilliún agus EUR 25 mhilliún ar ghnólachtaí ar fud an Aontais ar an Rialachán a thabhairt isteach, agus costais bhliantúla idir EUR 24 mhilliún agus EUR 83 mhilliún ina dhiaidh sin. I gcás ranna riaracháin phoiblí, measadh gur costais thart ar EUR 5 mhilliún a bheadh i gceist ar an Rialachán a thabhairt isteach, agus idir EUR 8 milliún agus EUR 18 milliún in aghaidh na bliana ina dhiaidh sin. Eascraíonn na príomhbhuntáistí as an laghdú ar na costais chomhlíontacha, a mheastar a bheidh idir EUR 25 mhilliún agus EUR 75 mhilliún in aghaidh na bliana, chomh maith le laghdú ar an gcoireacht, lena náirítear ionsaithe sceimhlitheoireachta, lena bhféadfaí suas le EUR 500 milliún a shábháil. •Oiriúnacht rialála agus simpliú Toisc gur athbhreithniú é seo ar phíosa reachtaíochta atá ann cheana a thagann faoi Chlár an Choimisiúin um Oiriúnacht agus Feidhmíocht Rialála (REFIT), d'fhéach an Coimisiún ar dheiseanna chun ualaí a shimpliú agus a laghdú. Fágann cineál na reachtaíochta seo go bhfuil feidhm aici maidir le gach trádálaí, mar sin níl aon díolúine á déanamh do mhicrifhiontair faoin togra seo. Faoi chuimsiú an Ardáin REFIT, mhol páirtithe leasmhara go ndéanfadh an Coimisiún féidearthachtaí a iniúchadh chun cur i bhfeidhm aonfhoirmeach an Rialacháin sna Ballstáit a éascú, amhail coinníollacha agus critéir chomhchoiteanna a bhunú maidir le ceadúnais chomh maith le héiginnteachtaí a shoiléiriú. Aontaíodh freisin gur gá na ceanglais atá ar na gníomhaithe sa slabhra soláthair a shoiléiriú. Leis an togra seo, déanfar soiléiriú ar na bearta rialaithe a chuirtear i bhfeidhm faoi láthair agus cuirfear lena néifeachtúlacht. Measadh sa mheasúnú tionchair go mbeadh de thoradh air sin laghdú thart ar 10 % (idir EUR 25 mhilliún agus EUR 75 mhilliún in aghaidh na bliana) ar na costais reatha ar chuideachtaí i dtaobh an Rialachán a chomhlíonadh. Leis an togra seo, déanfar teorannú ar na héagsúlachtaí maidir le srian a chur ar réamhtheachtaithe pléascán ar fud AE, rud a shimpleoidh an creat dlíthiúil agus a fhágfaidh níos soiléire agus níos éasca é na rialacha a chomhlíonadh. Is úsáideach é sin go háirithe i gcás cuideachtaí a bhíonn ag feidhmiú ar fud AE, a mbíonn orthu dul in oiriúint do chórais éagsúla faoi láthair. Bunaítear leis an Rialachán atá beartaithe creat níos comhchuibhithe chun réamhtheachtaithe pléascán atá srianta a chur ar fáil don phobal i gcoitinne, go háirithe trí choinníollacha níos comhchoitinne a leagan síos maidir le ceadúnú agus trí dheireadh a chur leis an gcóras clárúcháin ó Rialachán (CE) Uimh. 98/2013. Is léir sa togra le haghaidh Rialacháin go bhfuil feidhm aige ar líne chomh maith, agus soláthraítear treoracha ann maidir le conas is féidir an Rialachán a chur i bhfeidhm ar líne. Éascófar an tidirdhealú idir úsáideoir gairmiúil, dar féidir réamhtheachtaithe pléascán atá srianta a chur ar fáil, agus duine den phobal i gcoitinne, nach féidir iad a chur ar fáil dó, trí shainmhíniú a thabhairt isteach i leith an dá choincheap. Tugtar aghaidh leis an togra ar an mearbhall atá ann maidir leis an oibleagáid lipéadaithe, trína shoiléiriú go mbeidh ar gach céim sa slabhra soláthair a chur in iúl don chéad cheann eile go bhfuil an táirge atá á sholáthar faoi réir shrianta an Rialacháin seo. Is féidir é sin a dhéanamh trí mheán lipéid, ach freisin trí úsáid a bhaint as uirlisí atá ann cheana, amhail an bhileog sonraí sábháilteachta faoi Rialachán (CE) Uimh. 1907/2006. Faoi láthair, tá forálacha maidir le níotráit amóiniam sa Rialachán (CE) Uimh. 1907/2006 sin agus i Rialachán (AE) Uimh. 98/2013 maidir le margú agus úsáid réamhtheachtaithe pléascán. Faoi Rialachán (CE) Uimh. 1907/2006, tá toirmeasc ar níotráit amóiniam ina bhfuil nítrigin ag tiúchan áirithe nó os a chionn a chur ar an margadh ach amháin i gcás an tsoláthair d’úsáideoirí, dáileoirí agus feirmeoirí iartheachtacha lena húsáid i ngníomhaíochtaí talmhaíochta agus i gcás an tsoláthair do dhaoine nádúrtha nó dlítheanacha atá ag gabháil do ghníomhaíochtaí gairmiúla. Faoi Rialachán (AE) 98/2013, tá soláthar níotráite amóiniam faoi réir sásra chun idirbhearta amhrasacha a thuairisciú, agus cuirtear ar a gcumas do na Ballstáit leis, trí bhíthin clásal cosanta, srianta breise a chur i bhfeidhm má tá forais réasúnacha ann chun é sin a dhéanamh. Mar a d'aithin an Coimisiún in 2015, dhéanfaí an creat rialála a shimpliú ach na srianta slándála ábhartha maidir le níotráit amóiniam a chur ar fáil a aistriú ó Rialachán (CE) 1907/2006 chuig an Rialachán seo. Leis sin, dhéanfaí comhlánú ar na srianta maidir le níotráit amóiniam i dtiúchan is mó ná 28 % faoi Rialachán (CE) Uimh. 1907/2006. Fágfaidh an taistriú sin go mbeidh an creat dlíthiúil níos comhleanúnaí agus gurb é is dóichí dá réir go gcomhlíonfar agus go bhforfheidhmeofar é.

•Cearta bunúsacha Tá drochthionchar beag ag an togra ar an tsaoirse chun gnó a sheoladh, toisc go leathnaítear leis srianta ar fud AE maidir le réamhtheachtaithe pléascán a chur ar fáil don phobal i gcoitinne. Is imeallach an tionchar é, áfach, de bhrí gur margadh anbheag é sin. Ina theannta sin, is féidir leis an laghdú ar thomhaltas táirgí srianta agus ar an éileamh atá orthu a bheith taobh le méadú ar thomhaltas agus éileamh i gcás tiúchaintí níos ísle a bhfuil an éifeacht chéanna acu, nó táirgí malartacha a leanfar á bhforbairt. Ní fhágann an togra seo go bhfuil athrú suntasach á dhéanamh ar an tionchar ar chosaint sonraí pearsanta atá ann cheana faoin gcreat dlíthiúil reatha. Ar lámh amháin, tá sé mar aidhm ag an togra seo deireadh a chur le clárú idirbheart ag an bpobal i gcoitinne. Ar an lámh eile, cuirtear d'oibleagáid ar chuideachtaí faoin togra seo dlíthiúlacht gach idirbheart a fhíorú, rud is cúis le bailiú agus próiseáil sonraí pearsanta. Ar an iomlán, d'fhéadfadh sé dá bhrí sin go mbeadh méadú beag ar an méid sonraí a bhailítear agus a phróiseáiltear. Tá sé mar aidhm ag an togra seo íoslaghdú a dhéanamh ar a mhéid a chuirtear isteach ar an gceart chun cosaint sonraí pearsanta trí rialacha teorannaithe a bhfuil cuspóir soiléir leo a bhunú maidir le sonraí a phróiseáil agus a bhailiú, agus, i gcás díolacháin a fhíorú, tréimhse choinneála uasta aon bhliana amháin a bhunú. 4.IMPLEACHTAÍ BUISÉADACHA Níl aon tionchar ag an togra reachtach ar bhuiséad an Aontais. 5.EILIMINTÍ EILE •Pleananna cur chun feidhme, agus socruithe faireacháin, meastóireachta agus tuairiscithe D'fhonn a áirithiú go gcuirfear na bearta dá bhforáiltear chun feidhme go héifeachtach, agus go ndéanfar faireachán ar na torthaí, leanfaidh an Coimisiún de bheith ag obair i ndlúthpháirt leis an mBuanchoiste um Réamhtheachtaithe, chomh maith le haon páirtithe leasmhara ábhartha eile ó údaráis de chuid na mBallstát, ón slabhra soláthair ceimiceán, agus ó ghníomhaireachtaí agus institiúidí de chuid AE. Glacfaidh an Coimisiún clár faireacháin chun faireachán a dhéanamh ar aschuir, ar thorthaí agus ar thionchar an Rialacháin seo. Leagfar amach sa chlár faireacháin na bealaí trína ndéanfar na sonraí agus an fhianaise eile is gá a bhailiú agus minicíocht an bhailithe sin. Ba cheart do na Ballstáit a thuairisciú don Choimisiún, bliain amháin tar éis thús an churtha i bhfeidhm agus ina dhiaidh sin ar bhonn bliantúil, roinnt faisnéise a mheastar a bheith riachtanach chun faireachán éifeachtach a dhéanamh ar chur i bhfeidhm an Rialacháin seo. Déanfaidh na húdaráis inniúla an chuid is mó den fhaisnéis sin a bhailiú agus iad i mbun a gcuid dualgas agus dá bhrí sin ní bheidh gá le hiarrachtaí breise i dtaobh bailiú sonraí. Tríd an mBuanchoiste um Réamhtheachtaithe, beidh sé mar aidhm ag an gCoimisiún freisin sonraí agus faisnéis a bhailiú ó na hoibreoirí eacnamaíocha feadh an tslabhra soláthair. Déanfaidh an Coimisiún meastóireacht ar éifeachtacht, éifeachtúlacht, ábharthacht, comhleanúnachas agus breisluach AE an chreata dhlíthiúil a bheidh ina thoradh air sin, tráth nach luaithe ná 6 bliana tar éis an churtha i bhfeidhm, d'fhonn a áirithiú go bhfuil sonraí leordhóthanacha ann maidir le cur i bhfeidhm an Rialacháin. Áireofar sa mheastóireacht comhairliúcháin leis na páirtithe leasmhara chun aiseolas a bhailiú maidir le héifeachtaí na nathruithe reachtacha agus na mbeart bog arna gcur chun feidhme. Is é an tagarmharc a dtomhaisfear an dul chun cinn ina choinne ná an cás bunlíne nuair a thiocfaidh an gníomh reachtach i bhfeidhm. •Míniúchán mionsonraithe ar fhorálacha sonracha an togra Airteagal 1: Ábhar – Is ionann ábhar an Rialacháin atá beartaithe agus ábhar Rialachán (AE) 98/2013. Leis an Rialachán atá beartaithe, bunaítear rialacha comhchuibhithe maidir le substaintí nó meascáin a chur ar fáil, a thabhairt isteach, a shealbhú agus a úsáid, ar substaintí nó meascáin iad a bhféadfaí mí-úsáid a bhaint astu chun pléascáin a mhonarú go haindleathach, d'fhonn rochtain an phobail i gcoitinne orthu a theorannú. Ina theannta sin, soláthraítear rialacha ann lena áirithiú go ndéanfar tuairisciú iomchuí ar idirbhearta amhrasacha ar fud an tslabhra soláthair. Airteagal 2: Raon feidhme – Leagtar amach leis an bhforáil seo gurb iad na substaintí nó na meascáin a chumhdaítear le rialacha comhchuibhithe an Rialacháin seo iad siúd a liostaítear in Iarscríbhinní I agus Iarscríbhinn II. Déantar roinnt athruithe ar na hIarscríbhinní sin sa togra seo le haghaidh Rialacháin i gcomparáid le Rialachán (AE) 98/2013, agus déantar mionsonrú ar na hathruithe sin sna mínithe maidir le hAirteagal 3 agus Airteagal 5 thíos. Amhail Rialachán (AE) Uimh. 98/2013, ní áirítear sa togra seo le haghaidh Rialacháin "earraí" de réir bhrí phointe (3) d'Airteagal 3 de Rialachán (CE) Uimh. 1907/2006, earraí piriteicniúla agus trealamh piriteicniúil sonraithe, caipíní forbhuailte i gcomhair bréagán agus táirgí míochaine sonraithe. Airteagal 3: Sainmhínithe – Leagtar amach leis an bhforáil seo sainmhínithe ar choincheapa a úsáidtear sa Rialachán atá beartaithe. Cé nach bhfuil athrú ar fhormhór na sainmhínithe atá i Rialachán (AE) 98/2013, tugtar isteach leis an bhforáil seo roinnt sainmhínithe breise agus leasaítear cinn atá ann cheana, mar a mhínítear thíos. Cloítear sa Rialachán atá beartaithe leis an sainmhíniú ar "réamhtheachtaí pléascán atá srianta", ar réamhtheachtaí pléascán é nach féidir a chur ar fáil do dhaoine den phobal i gcoitinne, ná nach bhféadfaidh daoine den phobal i gcoitinne a thabhairt isteach, a shealbhú ná a úsáid (féach Airteagal 5(1)). Áirítear leis an gcoincheap "réamhtheachtaí pléascán atá srianta" substaintí agus meascáin araon, ach ní áirítear leis "earraí" (féach freisin Airteagal 2(2), pointe (a)). Tá na réamhtheachtaithe pléascán a liostaítear in Iarscríbhinn I "srianta" ó theorainn tiúchana atá os cionn an luacha teorann a shonraítear i gcolún 2, nó, i gcás níotráit amóiniam, tiúchan atá cothrom leis an luach teorann a shonraítear i gcolún 2 nó os a chionn. Áirítear na nithe seo a leanas sna critéir chun na bearta a chinneadh ar cheart feidhm a bheith acu maidir le réamhtheachtaithe pléascán sonracha: leibhéal na bagartha a bhaineann leis an réamhtheachtaí pléascán lena mbaineann, méid na trádála sa réamhtheachtaí pléascán lena mbaineann, agus an fhéidearthacht leibhéal tiúchana a bhunú, ar leibhéal é ar faoina bhun sin a mbeifí in ann an réamhtheachtaí pléascán a úsáid fós chun na gcríoch dlisteanach ar chucu a chuirtear ar fáil é agus ar lú go suntasach an seans go bhféadfaí é a úsáid chun pléascáin a mhonarú go haindleathach (féach aithris 5). Leathnaítear raon feidhme "réamhtheachtaithe pléascán atá srianta" i gcomparáid le Rialachán (AE) Uimh. 98/2013 trí bhíthin Iarscríbhinn I ar thrí bhealach. Ar an gcéad dul síos, tugtar isteach leis an togra seo le haghaidh Rialacháin aigéad sulfarach in Iarscríbhinn I. Is le haigéad sulfarach a monaraíodh pléascáin aindleathacha a úsáideadh i roinnt ionsaithe sceimhlitheoireachta a rinneadh in AE le blianta beaga anuas. Tá rialú á dhéanamh in AE cheana ar aigéad sulfarach a chur ar an margadh mar gheall ar a chuid airíonna guaiseacha mar shubstaint cheimiceach atá creimneach don chraiceann (Iarscríbhinn VI de Rialachán (CE) Uimh. 1272/2008). Faoi bhun na teorann tiúchana 15 % w/w a leagtar síos i gcolún 2 d'Iarscríbhinn I, is deacra i bhfad pléascáin aindleathacha a mhonarú le haigéad sulfarach, cé go bhféadfar é a úsáid fós chun na gcríoch dlisteanach dá gcuirtear ar fáil é. Cé gur suntasach é méid na trádála san aigéad sulfarach in AE, meastar nach gcuirtear ach thart ar 0.5 % den aigéad sulfarach sin ar fáil do dhaoine den phobal i gcoitinne. Ar an dara dul síos, i gcomparáid le Rialachán (AE) Uimh. 98/2013, laghdaítear leis an togra seo le haghaidh Rialacháin an teorainn tiúchana i gcomhair nítrimeatáin in Iarscríbhinn I ó 30 % w/w go 16 % w/w. Faoi bhun na teorann 16 % w/w, is deacra i bhfad pléascáin aindleathacha a mhonarú le nítrimeatán, cé go bhféadfar é a úsáid fós chun na gcríoch dlisteanach dá gcuirtear ar fáil é. Is beag an méid trádála sa nítrimeatán a dhéantar in AE, agus is beag é an cion nítrimeatáin a chuirtear ar fáil do dhaoine den phobal i gcoitinne. Ar an tríú dul síos, is ann cheana i Rialachán (CE) Uimh. 1907/2006 (Iarscríbhinn XVII) do shrian ar níotráit amóiniam ina bhfuil meáchan nítrigine cothrom le 16 % nó os a chionn i gcomparáid le níotráit amóiniam, agus aistrítear chuig an Rialachán seo é (Iarscríbhinn I, féach freisin Airteagal 5(2) agus Airteagal 18). Is fearr a luíonn na srianta sin ar níotráit amóiniam sa Rialachán seo ina dtugtar aghaidh ar rioscaí slándála, in ionad Rialachán (CE) Uimh. 1907/2006 a bhfuil sé mar aidhm aige sláinte an phobail, an comhshaol agus an tsábháilteacht a áirithiú.

Ní dhéanann an taistriú difear do raon feidhme an tsriain atá ann cheana. Ar an gcúis sin, sonraítear in Airteagal 5(2) go bhféadfaidh feirmeoirí rochtain a bheith acu go fóill ar níotráit amóiniam ina bhfuil meáchan nítrigine cothrom le 16 % nó os a chionn i gcomparáid le níotráit amóiniam, ar mhaithe le gníomhaíochtaí talmhaíochta. Mar chuid den aistriú, dá bhrí sin, tugtar isteach freisin sa Rialachán seo atá beartaithe an sainmhíniú ar "gníomhaíocht talmhaíochta" dá bhforáiltear in Iarscríbhinn XVII a ghabhann le Rialachán (CE) Uimh. 1907/2006. Tugtar isteach leis an Rialachán atá beartaithe sainmhíniú ar "réamhtheachtaí pléascán rialáilte" lena gcuimsítear, ní hamháin na réamhtheachtaithe pléascán atá srianta a liostaítear in Iarscríbhinn I, ach freisin na réamhtheachtaithe pléascán (intuairiscithe) a liostaítear in Iarscríbhinn II. I gcomparáid le Rialachán (AE) Uimh. 98/2013, baintear amach leis an togra seo le haghaidh Rialacháin na tagairtí in Iarscríbhinn II d'aigéad sulfarach agus do níotráit amóiniam, toisc go bhfuil siadsan san áireamh anois in Iarscríbhinn I. Ceanglaítear faoi Airteagal 9 nach mór d'oibreoirí eacnamaíocha idirbhearta amhrasacha maidir leis na réamhtheachtaithe pléascán rialáilte a liostaítear in Iarscríbhinn I nó in Iarscríbhinn II a thuairisciú. Déantar níos sainiúla an sainmhíniú ar "oibreoir eacnamaíoch" sa Rialachán seo ionas nach gcumhdaítear leis ach na heintitis sin a chuireann réamhtheachtaithe pléascán rialáilte ar an margadh nó seirbhísí a bhaineann le réamhtheachtaithe pléascán rialáilte. Ina theannta sin, soiléirítear go bhfolaíonn "oibreoir eacnamaíoch" freisin eintitis a bhíonn ag feidhmiú ar líne, lena náirítear margaí digiteacha a chuireann ar a gcumas do thomhaltóirí agus/nó trádálaithe idirbhearta a thabhairt i gcrích lena chéile ar shuíomh gréasáin an mhargaidh chéanna ar líne nó ar shuíomh gréasáin eile a úsáideann seirbhísí ríomhaireachta arna soláthar ag an margadh ar líne. Leathnaítear an sainmhíniú ar "duine den phobal i gcoitinne" ionas go náirítear leis freisin "daoine dlítheanacha" agus tugtar isteach sainmhíniú ar "úsáideoir gairmiúil". Braitheann an tidirdhealú idir "úsáideoir gairmiúil", dar féidir réamhtheachtaithe pléascán atá srianta a chur ar fáil, agus "duine den phobal i gcoitinne", nach féidir iad a chur ar fáil dó, an bhfuil sé ar intinn ag an duine an réamhtheachtaí pléascán sin a úsáid chun críocha a bhaineann le trádáil, ceird nó gairm shainiúil an té sin nó nach bhfuil. Is é an ghné idirdhealaitheach i leith "úsáideoir gairmiúil" ná go gcuireann "oibreoir eacnamaíoch" réamhtheachtaí pléascán atá srianta ar fáil do dhuine eile agus nach ndéanann "úsáideoir gairmiúil" amhlaidh. Aon duine nádúrtha nó dlítheanach a chuireann réamhtheachtaí pléascán ar fáil do dhuine eile, measfar gur oibreoir eacnamaíoch an té sin agus ní mór dó oibleagáidí an Rialacháin seo a chomhlíonadh. Airteagal 4: Saorghluaiseacht – Leagtar amach leis an bhforáil seo prionsabal na saorghluaiseachta i ndáil leis na réamhtheachtaithe pléascán atá rialáilte ag an Rialachán atá beartaithe. Freastalaítear leis an bhforáil seo ar shrianta eile atá bunaithe ar dhlí an Aontais maidir leis na réamhtheachtaithe pléascán, amhail, mar shampla, rialacha an Aontais maidir le haicmiú, lipéadú agus pacáistiú na substaintí sin. Tá an fhoráil éagsúil ón bhforáil chomhfhreagrach i Rialachán (AE) Uimh. 98/2013 ar dhá bhealach. Ar an gcéad dul síos, tá feidhm ag prionsabal na saorghluaiseachta maidir le gach tiúchan de réamhtheachtaithe pléascán atá srianta, agus ní díreach iad siúd nach sáraíonn an teorainn tiúchana. Ar an dara dul síos, trí thagairt a dhéanamh ar bhealach níos cineálaí d'eisceachtaí ar shaorghluaiseacht "dá bhforáiltear sa Rialachán seo", ní gá tagairt a dhéanamh d'fhorálacha sonracha an Rialacháin seo, mar a bhí amhlaidh i Rialachán (AE) Uimh. 98/2013. Airteagal 5: Cur ar fáil, tabhairt isteach, sealbhú agus úsáid – Leis an bhforáil seo, cuirtear toirmeasc ar réamhtheachtaithe pléascán atá srianta a chur ar fáil, a thabhairt isteach, a shealbhú agus a úsáid i dtiúchaintí os cionn na luachanna teorann a leagtar síos i gcolún 2 d'Iarscríbhinn I a ghabhann leis an Rialachán seo. Déantar foráil i mír 2 maidir le heisceacht ón toirmeasc seo i gcás níotráit amóiniam chun críocha gníomhaíocht talmhaíochta, i gcomhréir leis na srianta atá ann cheana in Iarscríbhinn XVII a ghabhann le Rialachán (CE) Uimh. 1907/2006. Is féidir le feirmeoirí, sa mhéid nach bhfuil siad cuimsithe cheana féin ag an sainmhíniú ar "úsáideoirí gairmiúla", níotráit amóiniam ina bhfuil meáchan nítrigine 16 % nó níos mó i gcomparáid le níotráit amóiniam a fháil, a thabhairt isteach, a shealbhú agus a úsáid. Faoin togra seo le haghaidh Rialacháin, tá deireadh á chur leis an eisceacht ón toirmeasc dá bhforáiltear le Rialachán (AE) Uimh. 98/2013, faoina bhféadfaidh na Ballstáit córas clárúcháin a choimeád ar bun, nó a bhunú, lena gceadaítear réamhtheachtaithe pléascán áirithe atá srianta a chur ar fáil do dhaoine den phobal i gcoitinne, a bheith ina seilbh acu nó a úsáid, má chláraíonn an toibreoir eacnamaíoch atá á gcur ar fáil an tidirbheart. I gcodarsnacht leis sin, coimeádtar slán an fhéidearthacht maidir le córas ceadúnúcháin a choimeád ar bun, nó a bhunú, i mír 3 den togra seo. Leis sin, cuirtear ar a gcumas do dhaoine den phobal i gcoitinne a bheith in ann réamhtheachtaithe pléascán atá srianta a fháil, a thabhairt isteach, a shealbhú nó a úsáid i dtiúchaintí os cionn na teorann tiúchana a leagtar amach i gcolún 2 d'Iarscríbhinn I chun críocha dlisteanacha má bhíonn ceadúnas acu chun déanamh amhlaidh. Leis an togra seo le haghaidh Rialacháin, déantar níos doichte ar dhá bhealach na paraiméadair atá ann cheana maidir le ceadúnú. Ar an gcéad dul síos, i gcás roinnt réamhtheachtaithe pléascán atá srianta agus atá os cionn na teorann tiúchana dá bhforáiltear leis an Rialachán seo, ní ann d'aon úsáid bhailí ag daoine den phobal i gcoitinne. Dá bhrí sin, tá sé beartaithe deireadh a chur le ceadúnú i leith clóiríd photaisiam, sárchlóráit photaisiam, clóráit sóidiam agus sárchlóráit sóidiam. Ní fhéadfaí ceadúnais a iarraidh ach i leith líon teoranta réamhtheachtaithe pléascán atá srianta a bhfuil úsáid dhlisteanach shuntasach ag daoine den phobal i gcoitinne dóibh, i.e. gan ach sárocsaíd hidrigine, nítrimeatán agus aigéad nítreach atá srianta cheana féin agus aigéad sulfarach atá beartaithe a shrianadh. Ar an dara dul síos, faoin Rialachán atá beartaithe, ní fhéadfar ceadúnais a sholáthar i leith na substaintí sin is deireanaí a luadh ach amháin i dtiúchaintí nach mó ná uasteorainn a leagtar síos i gcolún 3 d'Iarscríbhinn 1 a ghabhann leis an Rialachán seo. Os cionn na huasteorann sin, is mó an baol i ndáil le monarú aindleathach pléascán ná an úsáid dhlisteanach dhiomaibhseach a d’fhéadfadh an pobal i gcoitinne baint as na réamhtheachtaithe pléascán sin, agus is féidir leis an bpobal i gcoitinne roghanna malartacha nó tiúchaintí níos ísle a úsáid chun an éifeacht chéanna a bhaint amach. Tá sé sin léirithe cheana féin i Rialachán (AE) Uimh. 98/2013, ina leagtar síos na huasteorainneacha céanna i gcórais chlárúcháin maidir le sárocsaíd hidrigine, nítrimeatán agus aigéad nítreach a fháil. Maidir leis an aigéad sulfarach atá nuabheartaithe, tá an uasteorainn socraithe ag 40 %, toisc gur contúirtí i bhfad an taigéad sulfarach os cionn na tiúchana sin, lena náirítear i gcomhair pléascáin a mhonarú. Is diomaibhseach í an úsáid dhlisteanach a bhaineann an pobal i gcoitinne as aigéad sulfarach ardtiúchana, agus is iomaí rogha mhalartach atá ann. Faoi mhír 4, tabharfaidh Ballstáit fógra gan mhoill don Choimisiún faoi na réamhtheachtaithe pléascán atá srianta dá ndéanann an Ballstát foráil maidir le córas ceadúnúcháin ina leith, a fhoilseoidh an Coimisiún i gcomhréir le mír 5. Airteagal 6: Ceadúnais – Leagtar amach leis an bhforáil seo rialacha lena rialaítear na critéir agus na nósanna imeachta maidir le ceadúnais a eisiúint agus a dheonú. Faoi Rialachán (AE) Uimh. 98/2013, ceanglaítear ar na húdaráis inniúla na himthosca ábhartha uile a chur san áireamh, agus go háirithe dlisteanacht na húsáide atá beartaithe. Sa Rialachán atá beartaithe, leagtar síos ar shlí níos sainiúla cé na himthosca ábhartha eile atá le cur san áireamh, eadhon fáil a bheith ar thiúchaintí níos ísle nó substaintí malartacha lena mbainfí éifeacht chomhchosúil amach, na socruithe stórála atá beartaithe lena áirithiú go gcoinnítear slán an réamhtheachtaí pléascán atá srianta agus cúlra an duine atá ag déanamh iarratas ar cheadúnas, lena náirítear a chuid taifead coiriúil. Ní mór faisnéis maidir le taifid choiriúla a mhalartú faoi Chinneadh Réime 2009/315/CGB ón gComhairle an 26 Feabhra 2009. Trí leas a bhaint as an gCóras Faisnéise Eorpach um Thaifid Choiriúla (ECRIS) chun faisnéis a fháil i leith ciontuithe a rinneadh roimhe sin, áiritheofar, agus ceadúnais á neisiúint, go gcuirfidh údaráis na mBallstát san áireamh ní hamháin ciontuithe a rinneadh ina mBallstát féin, ach ciontuithe a rinneadh i mBallstáit eile freisin. Áiritheofar leis sin go gcuirfear an fhaisnéis ábhartha go léir atá ar fáil maidir le ciontuithe roimhe seo san áireamh agus cinneadh á dhéanamh cé acu ceadúnas a dheonú nó gan é a dheonú. Ina theannta sin, áirithítear leis an bhforáil go mbeidh oibleagáid ar gach Ballstát freagra a thabhairt ar iarrataí ar fhaisnéis den sórt sin, beag beann ar na forálacha atá ina ndlí náisiúnta maidir leis an bpointe sin. I gcás ceadúnais arna neisiúint ag Ballstát i gcomhréir le hAirteagal 7 de Rialachán (AE) Uimh. 98/2013, caillfidh siad a mbailíocht tar éis theacht i bhfeidhm an Rialacháin seo toisc nach gá go gcuirfí san áireamh iontu na himthosca go léir a shainaithnítear leis an Rialachán seo. Dá ainneoin sin, féadfaidh na Ballstáit a chinneadh, arna iarraidh sin ag an sealbhóir ceadúnais aonair, na ceadúnais sin arna neisiúint sa Bhallstát sin a dhaingniú, a athnuachan nó síneadh ama a chur leo más rud é go measann an túdarás inniúil go gcomhlíontar critéir uile an Rialacháin seo i leith an cheadúnais atá i gceist. Faoi Rialachán (AE) Uimh. 98/2013, sainordaíodh don Choimisiún, i gcomhairle leis an mBuanchoiste um Réamhtheachtaithe, treoirlínte a bhunú maidir le sonraí teicniúla ceadúnas chun a naitheantas frithpháirteach a éascú, lena náirítear dréachtfhormáid i leith an cheadúnais sin. Tá an fhormáid a bunaíodh in 2014 san áireamh in Iarscríbhinn III a ghabhann leis an Rialachán atá beartaithe chun aitheantas frithpháirteach ceadúnas a éascú idir Ballstáit a chuireann córas ceadúnúcháin i bhfeidhm. Airteagal 7: An slabhra soláthair a chur ar an eolas – Tá sé mar aidhm ag an bhforáil seo cur i bhfeidhm praiticiúil an Rialacháin a fheabhsú trí chódú a dhéanamh ar an dea-chleachtas a bhaineann le haistriú faisnéise. Cinnteofar le mír 1 go bhfuil gach gníomhaí sa slabhra soláthair ar an eolas go bhfuil an táirge atá á láimhseáil aige faoi réir shrianta an Rialacháin seo. Faoi Rialachán (AE) Uimh. 98/2013, maidir le hoibreoir eacnamaíoch a bhfuil sé beartaithe aige réamhtheachtaithe pléascán atá srianta a chur ar fáil do dhuine den phobal i gcoitinne, déanfaidh sé a áirithiú, trí lipéad iomchuí a ghreamú de, nó trína fhíorú go bhfuil lipéad iomchuí greamaithe de, go dtugtar le fios go soiléir ar an bpacáistíocht go bhfuil fáil, sealbhú nó úsáid an réamhtheachtaí pléascán sin ag daoine den phobal i gcoitinne faoi réir srian a leagtar amach i Rialachán (CE) 98/2013. Bhí an fhoráil sin ina cúis le neamhchinnteacht maidir le cé atá freagrach as na réamhtheachtaithe pléascán a lipéadú, eadhon iad siúd a mhonaraíonn an táirge ábhartha nó iad siúd a dhíolann é, agus fágann sé sin nach gcuirtear lipéad ar a lán táirgí. Éilítear le cur i bhfeidhm cuí an Rialacháin nach mór do ghníomhaithe ar an leibhéal miondíola agus ar an leibhéal mórdhíola a bheith ar an eolas má tá srian ar tháirge sonrach a fháil, a shealbhú nó a úsáid ag an bpobal i gcoitinne. Is é an toibreoir eacnamaíoch is fearr atá in ann a chinneadh an dtagann an táirge faoi raon feidhme an Rialacháin seo an toibreoir eacnamaíoch a dhéanann an táirge a mhonarú nó a phacáistiú. Ní hé lipéad an bealach faisnéise is iomchuí i gcónaí, toisc go bhféadfaidh sé sin cuidiú le coirpigh agus a gcuid ceannachán á ndéanamh acu. Tá cleachtadh ag oibreoirí eacnamaíocha in earnáil na gceimiceán ar eolas a thabhairt dá chéile ar fud an tslabhra soláthair ar bhealaí eile, amhail faisnéis a áireamh sa Bhileog Sonraí Sábháilteachta arna tiomsú i gcomhréir le hIarscríbhinn II a ghabhann le Rialachán (CE) Uimh. 1907/2006. Ar na cúiseanna sin, sa Rialachán atá beartaithe, déantar an fhoráil maidir le lipéadú a ionadú le foráil níos cineálaí lena gceanglaítear ar gach oibreoir eacnamaíoch an toibreoir eacnamaíoch is faighteoir a chur ar an eolas go bhfuil an táirge faoi réir srianta faoi Airteagal 5 den Rialachán seo. Tugtar ceanglas níos sainiúla isteach i mír 2 maidir le pearsanra a bhfuil baint acu le díol réamhtheachtaithe pléascán atá srianta. Tar éis dóibh an fhaisnéis dá dtagraítear i mír 1 a fháil, ní mór don lucht miondíola agus mórdhíola a áirithiú go bhfuil a gcuid pearsanra a bhfuil baint acu leis an díol ar an eolas faoi na táirgí a chuireann siad ar fáil ina bhfuil réamhtheachtaithe pléascán, agus go dtugtar treoir don phearsanra sin maidir le hoibleagáidí an Rialacháin. D'fhéadfaí é sin a éascú ar bhealach uathoibríoch, mar shampla, tríd an bhfaisnéis sin a áireamh i mbarrachóid, ach freisin trí gan ligean ach do phearsanra díola speisialaithe idirbhearta a dhéanamh a bhaineann le réamhtheachtaithe pléascán atá srianta.

Airteagal 8: Fíorú tráth an díola – Tugtar isteach leis an bhforáil seo oibleagáid shainráite ar oibreoirí eacnamaíocha a fhíorú nach bhfuil idirbhearta á ndéanamh acu a sháródh Airteagal 5 den Rialachán seo. Faoi Rialachán (AE) Uimh. 98/2013, ceanglaítear ar oibreoirí eacnamaíocha an ceadúnas a fhíorú tráth a bhfuil réamhtheachtaithe pléascán atá srianta á gcur ar fáil acu do dhuine den phobal i gcoitinne i gcomhréir leis an gcóras ceadúnúcháin dá dtagraítear in Airteagal 5(3). Cuirtear leis sin i mír 1 gurb amhlaidh, i gcásanna den sórt sin, nach mór d'oibreoirí eacnamaíocha cruthúnas céannachta an chustaiméara ionchasaigh a fhíorú. Níor cheart do dhuine den phobal i gcoitinne a bheith in ann réamhtheachtaithe pléascán atá srianta a fháil trína éileamh gur úsáideoir gairmiúil é. I mír 2, déantar códú ar dhea-chleachtas na noibreoirí eacnamaíocha a fhíoraíonn le haghaidh gach idirbhirt go bhfuil gá go deimhin ag an gcustaiméir ionchasach le réamhtheachtaí pléascán atá srianta chun críocha a bhaineann le trádáil, gnó, ceird nó gairm an té sin, de réir an tsainmhínithe ar "úsáideoir gairmiúil" a leagtar amach i bpointe (8) d'Airteagal 3. Sonraítear sa Rialachán atá beartaithe gur cheart ar a laghad an custaiméir ionchasach a cheistiú faoina thrádáil, gnó, ceird nó gairm agus faoin úsáid atá beartaithe aige a bhaint as na réamhtheachtaithe pléascán atá srianta. Más rud é go bhfuil amhras ar an oibreoir eacnamaíoch nach bhfuil gá gairmiúil ag an gcustaiméir ionchasach leis an réamhtheachtaí pléascán atá srianta a éilítear, ba cheart an tidirbheart a dhiúltú agus a thuairisciú do na húdaráis inniúla i gcomhréir le hAirteagal 9 má tá forais réasúnacha amhrais ann go bhfuil sé beartaithe an tsubstaint nó an meascán a úsáid chun pléascáin a mhonarú go haindleathach. Airteagal 9: Idirbhearta amhrasacha, gabháil ar iarraidh agus gadaíocht a thuairisciú – Leagtar amach leis an bhforáil seo ceanglais maidir le hidirbhearta amhrasacha, gabháil ar iarraidh agus gadaíocht a thuairisciú. Déantar athstruchtúrú leis an bhforáil seo ar an gceanglas atá ann cheana ó Rialachán (AE) Uimh. 98/2013 chun é a dhéanamh níos soiléire agus ord cróineolaíoch a chur air, agus sonraítear inti go ndéantar na tuarascálacha "chun monarú aindleathach pléascán a bhrath agus a chosc". Tá sé mar aidhm ag an Rialachán atá beartaithe ardú a dhéanamh ar leibhéal an bhraite a dhéantar ar mhonarú aindleathach pléascán trína cheangal ar oibreoirí eacnamaíocha nósanna imeachta a bheith i bhfeidhm chun idirbhearta amhrasacha a bhrath. Ba cheart na nósanna imeachta a dhíriú ar an timpeallacht ina dtairgtear na réamhtheachtaithe pléascán rialáilte, amhail ar líne nó as líne agus iad dírithe ar an bpobal i gcoitinne, ar úsáideoirí gairmiúla nó ar oibreoirí eacnamaíocha eile. Faoi Rialachán (AE) Uimh. 98/2013, ceanglaítear ar oibreoirí eacnamaíocha idirbhearta amhrasacha a thuairisciú, go háirithe i gcás ina bhfuil sé ar intinn ag an gcustaiméir ionchasach réamhtheachtaithe pléascán rialáilte a cheannach i gcainníochtaí, i dteaglamaí nó i dtiúchaintí atá neamhchoitianta d'úsáid "phríobháideach". Is féidir le húsáideoirí gairmiúla a bheith ina gcustaiméirí ionchasacha freisin, áfach, agus ní fhágtar go bhfuil a gcuid idirbheart amhrasach díreach toisc go bhfuil sé ar intinn acu an réamhtheachtaí pléascán rialáilte a úsáid chun críocha seachas críocha "príobháideacha". Sa togra seo le haghaidh Rialacháin, meastar idirbhearta a bheith amhrasach dá bhrí sin nuair atá sé ar intinn ag an gcustaiméir ionchasach réamhtheachtaithe pléascán rialáilte a cheannach i gcainníochtaí, i dteaglamaí nó i dtiúchaintí atá neamhchoitianta d'úsáid "dhlisteanach". Más rud é go bhfuil forais réasúnacha amhrais ag oibreoirí eacnamaíocha lena mheas go bhfuil an tsubstaint nó an meascán beartaithe le haghaidh pléascáin a mhonarú go haindleathach, ba cheart dóibh é sin a thuairisciú do na pointí teagmhála náisiúnta atá ann cheana dá dtagraítear i mír 5, ar cheart dóibh a bheith ar fáil ar bhonn 24/7 faoin Rialachán seo atá beartaithe. Toisc gur den ríthábhacht é deifir a dhéanamh chun ionsaithe sceimhlitheoireachta féideartha a chosc, ní mór an tuairisc a thabhairt laistigh de 24 uair an chloig. Faoi Rialachán (AE) Uimh. 98/2013, déanfaidh oibreoirí eacnamaíocha gabháil ar iarraidh shuntasach agus gadaíocht shuntasach réamhtheachtaithe pléascán rialáilte a thuairisciú do phointe teagmhála náisiúnta an Bhallstáit inar tharla an ghabháil ar iarraidh nó an ghadaíocht. Leis an Rialachán atá beartaithe, leathnaítear an oibleagáid sin chuig úsáideoirí gairmiúla (mír 3) agus, a mhéid a bhaineann le réamhtheachtaithe pléascán atá srianta, chuig daoine den phobal i gcoitinne a bhfuil réamhtheachtaithe pléascán atá srianta faighte acu ar bhonn ceadúnais. Airteagal 10: Oiliúint agus múscailt feasachta – Leis an bhforáil seo tugtar isteach oibleagáidí ar na Ballstáit gníomhaíochtaí oiliúna agus múscailte feasachta a eagrú. Éilítear le mír 1 go gcuirfear oiliúint ar fáil do lucht forfheidhmithe dlí, do chéad fhreagróirí agus d'údaráis chustaim lena chur ar a gcumas dóibh substaintí agus meascáin ar réamhtheachtaithe pléascán rialáilte iad a aithint le linn a ndualgas agus a bheith in ann freagairt ar bhealach tráthúil, iomchuí do ghníomhaíocht amhrasach. Faoi mhír 2, eagróidh na Ballstáit, ar a laghad dhá uair sa bhliain, gníomhaíochtaí múscailte feasachta a bheidh dírithe ar shainiúlachtaí gach earnála éagsúla a úsáideann réamhtheachtaithe pléascán rialáilte. Airteagal 11: Údaráis chigireachta náisiúnta – Leis an bhforáil seo tugtar isteach an ceanglas ar na Ballstáit údaráis inniúla a bheith i bhfeidhm acu chun cigireacht a dhéanamh ar chur i bhfeidhm ceart Airteagal 4 go hAirteagal 9 den Rialachán seo agus an cur i bhfeidhm ceart sin a rialú. Faoi mhír 2, beidh na cumhachtaí imscrúdaitheacha ag na húdaráis sin is gá chun a áirithiú go ndéanfar a gcúraimí a riaradh go cuí. Airteagal 12: Treoirlínte – Leis an bhforáil seo, tugtar sainordú don Choimisiún na treoirlínte atá ann cheana a thabhairt cothrom le dáta go rialta, tar éis dó dul i gcomhairle leis an mBuanchoiste um Réamhtheachtaithe, agus iad a leathnú i ndáil le trí réimse nua. Ar an gcéad dul síos, le tabhairt isteach na hoibleagáide i dtaobh údaráis chigireachta a bhunú, cuirfear treoirlínte ar bun maidir le conas cigireacht den sórt sin a dhéanamh agus maidir le minicíocht na gcigireachtaí sin. Ar an dara dul síos, tá réamhtheachtaithe pléascán á dtairiscint níos mó ná riamh anois ar líne. Athdhearbhaítear sa Rialachán seo go bhfuil feidhm ag na srianta atá ann freisin i leith coinsíneachtaí arna nordú go cianda agus soiléirítear ann dá bhrí sin nach mór d'oibreoirí eacnamaíocha oibleagáidí an Rialacháin a chomhlíonadh freisin agus iad ag feidhmiú ar líne (féach Airteagal 3). Tabharfar aghaidh sna treoirlínte ar shaincheisteanna praiticiúla a eascraíonn as ordú go cianda, amhail conas na fíoruithe riachtanacha faoi Airteagal 8 a dhéanamh agus conas idirbhearta amhrasacha faoi Airteagal 9 a bhrath. Ar an tríú dul síos, tá roinnt creataí dlíthiúla i bhfeidhm lena gceadaítear do na húdaráis inniúla faisnéis a mhalartú maidir le hidirbhearta amhrasacha, gabháil ar iarraidh, gadaíocht, agus teagmhais amhrasacha eile nó iarratais amhrasacha ar cheadúnais, nuair a dhealraíonn sé go bhfuil gné thrasteorann i gceist leo. Tá léirithe ag cleachtóirí go mbaineann an phríomhbhacainn ar mhalartú faisnéise i gcásanna trasteorann le saincheisteanna praiticiúla amhail an modh malartaithe, rudaí a dtabharfar aghaidh orthu i dtreoirlínte. Airteagal 13: Pionóis – San fhoráil seo, coimeádtar an riail atá ann cheana ó Rialachán (CE) 98/2013 nach mór pionóis éifeachtacha, chomhréireacha agus athchomhairleacha a bheith i bhfeidhm maidir le sáruithe ar an Rialachán seo. Airteagal 14: Clásal cosanta – Coimeádtar san fhoráil seo an clásal cosanta ó Rialachán (AE) Uimh. 98/2013 lena ligtear do na Ballstáit srianta breise a thabhairt isteach trí shubstaintí a thabhairt isteach faoi chóras Iarscríbhinn I nó Iarscríbhinn II nó trí na teorainneacha tiúchana in Iarscríbhinn I a laghdú. Ní mór do na Ballstáit a gcúiseanna a sholáthar maidir le srianta breise den sórt sin, agus scrúdóidh an Coimisiún iad láithreach. Tá an Coimisiún i dteideal cheana leasú a dhéanamh ar na hIarscríbhinní de thoradh an scrúdaithe nó moladh a dhéanamh go leasófaí iad. Leis an togra seo le haghaidh Rialacháin, tugtar d'údarás don Choimisiún a chinneadh, tar éis dó dul i gcomhairle leis an mBallstát lena mbaineann, nach bhfuil údar cuí leis an mbeart a ghlac an Ballstát agus a iarraidh ar an mBallstát é a tharraingt siar. Airteagal 15: Leasuithe ar na hIarscríbhinní – Leis an bhforáil seo, ceadaítear don Choimisiún gníomhartha tarmligthe a ghlacadh maidir le substaintí a chur le hIarscríbhinn I agus Iarscríbhinn II agus athruithe a dhéanamh ar na luachanna teorann in Iarscríbhinn I a mhéid is gá chun freastal ar fhorbairtí i leith mí-úsáid substaintí mar réamhtheachtaithe pléascán, nó ar bhonn taighde agus tástála. Faoi Rialachán (AE) Uimh. 98/2013, ní féidir leis an gCoimisiún gníomhartha tarmligthe a ghlacadh chun substaintí a chur le hIarscríbhinn I a ghabhann leis an Rialachán. Mar chuid den ullmhúchán a dhéanfaidh sé maidir leis na gníomhartha tarmligthe, déanfaidh an Coimisiún iarracht dul i gcomhairle le páirtithe leasmhara ábhartha, go háirithe le tionscal na gceimiceán agus leis an earnáil mhiondíola. I gcás gach athrú ar an Iarscríbhinn, glacfaidh an Coimisiún gníomh tarmligthe ar leithligh, tar éis dó dul i gcomhairle leis na páirtithe leasmhara ábhartha go léir, a bheidh bunaithe ar anailís lena léireofar nach dóigh go mbeidh ualaí díréireacha ar oibreoirí eacnamaíocha ná ar thomhaltóirí mar thoradh ar an leasú, agus aird iomchuí á tabhairt ar na cuspóirí a atáthar ag iarraidh a bhaint amach. Airteagal 16: An tarmligean a fheidhmiú – Leagtar amach leis an bhforáil seo na coinníollacha maidir le gníomhartha tarmligthe a ghlacadh i gcomhréir leis na prionsabail atá leagtha amach i leith an ghlactha sin sa Chomhaontú Idirinstitiúideach an 13 Aibreán 2016, ina gcuirtear d'oibleagáid ar an gCoimisiún, i gcomparáid le Rialachán (CE) 98/2013, dul i gcomhairle le saineolaithe arna nainmniú ag gach Ballstát. Airteagal 17: Nós imeachta práinne – Faoin bhforáil seo, ceadaítear nós imeachta níos tapa chun gníomhartha tarmligthe a ghlacadh más rud é, de bhun Airteagal 15(1), go néilítear amhlaidh ar mhórfhorais phráinne. Airteagal 18: Leasú ar Iarscríbhinn XVII a ghabhann le Rialachán (CE) Uimh. 1907/2006 – Leis an bhforáil seo, cuirtear i gcrích aistriú na srianta maidir le níotráit amóiniam i dtiúchan 16 % nó níos mó de réir meáchan nítrigine i gcomparáid le níotráit amóiniam faoi Rialachán (CE) Uimh. 1907/2006 chuig an Rialachán seo atá beartaithe trí mhír 2 a scriosadh ó iontráil 58 in Iarscríbhinn XVII a ghabhann le Rialachán (CE) Uimh. 1907/2006. Faoi mhír 3 in iontráil 58, ceadaíodh eisceacht ón srian go dtí an 1 Iúil 2014 agus dá bhrí sin scriostar í freisin. Airteagal 19: Aisghairm Rialachán (AE) Uimh. 98/2013 – Leis an bhforáil seo, déantar Rialachán (AE) Uimh. 98/2013 a aisghairm le héifeacht ón dáta a thiocfaidh an Rialachán atá beartaithe i bhfeidhm agus sonraítear inti go ndéanfar tagairtí do Rialachán (AE) Uimh. 98/2013 a fhorléiriú mar thagairtí don Rialachán seo.

Airteagal 20: Tuairisciú – Leis an bhforáil seo, ceanglaítear ar na Ballstáit faisnéis shonrach a bhaineann le cur i bhfeidhm an Rialacháin a thuairisciú, d'fhonn cuidiú leis an gCoimisiún i bhfeidhmiú a chuid dualgas faoi Airteagal 21 agus Airteagal 22. Airteagal 21: Faireachán – Leagtar amach leis an bhforáil seo go mbunóidh an Coimisiún clár mionsonraithe chun faireachán a dhéanamh ar aschuir, ar thorthaí agus ar thionchair an Rialacháin seo. Airteagal 22: Meastóireacht – Leagtar amach leis an bhforáil seo go ndéanfaidh an Coimisiún meastóireacht ar an Rialachán seo i gcomhréir leis na Treoirlínte ón gCoimisiún maidir le rialáil níos fearr agus le mír 22 den Chomhaontú Idirinstitiúideach an 13 Aibreán 2016 agus go dtíolacfaidh sé tuarascáil maidir le príomhthorthaí na meastóireachta sin do Pharlaimint na hEorpa, don Chomhairle agus do Choiste Eacnamaíoch agus Sóisialta na hEorpa. Airteagal 23: Teacht i bhfeidhm – Leagtar síos leis an bhforáil seo an dáta ar a dtiocfaidh an Rialachán i bhfeidhm. De bharr na práinne i dtaobh aghaidh a thabhairt ar na bagairtí atá ann cheana, ba cheart feidhm a bheith ag an Rialachán bliain amháin tar éis dháta a theachta i bhfeidhm. Fágann an tréimhse sin go bhfuil an tam ag na Ballstáit agus ag na hoibreoirí eacnamaíocha na socruithe riachtanacha a dhéanamh chun an creat dlíthiúil nua a chomhlíonadh. 2018/0103 (COD) Togra le haghaidh RIALACHÁN Ó PHARLAIMINT NA hEORPA AGUS ÓN gCOMHAIRLE maidir le margú agus úsáid réamhtheachtaithe pléascán, lena leasaítear Iarscríbhinn XVII a ghabhann le Rialachán (CE) Uimh. 1907/2006 agus lena naisghairtear Rialachán (AE) Uimh. 98/2013 maidir le margú agus úsáid réamhtheachtaithe pléascán TÁ PARLAIMINT NA hEORPA AGUS COMHAIRLE AN AONTAIS EORPAIGH, Ag féachaint don Chonradh ar Fheidhmiú an Aontais Eorpaigh, agus go háirithe Airteagal 114 de, Ag féachaint don togra ón gCoimisiún Eorpach, Tar éis dóibh an dréachtghníomh reachtach a chur chuig na parlaimintí náisiúnta, Ag féachaint don tuairim ó Choiste Eacnamaíoch agus Sóisialta na hEorpa, Ag gníomhú dóibh i gcomhréir leis an ngnáthnós imeachta reachtach, De bharr an méid seo a leanas: (1)Le Rialachán (AE) Uimh. 98/2013 ó Pharlaimint na hEorpa agus ón gComhairle, bunaíodh rialacha comhchuibhithe maidir le substaintí nó meascáin a chur ar fáil, a thabhairt isteach, a shealbhú agus a úsáid, ar substaintí nó meascáin iad a bhféadfaí mí-úsáid a bhaint astu chun pléascáin a mhonarú go haindleathach, d’fhonn rochtain an phobail i gcoitinne orthu a theorannú agus tuairisciú iomchuí idirbheart amhrasach ar fud an tslabhra soláthair a áirithiú. (2)Cé gur chuidigh Rialachán (AE) Uimh. 98/2013 le laghdú a dhéanamh ar an mbagairt a bhaineann le réamhtheachtaithe pléascán san Aontas, is gá neartú a dhéanamh ar an gcóras rialuithe i leith pléascáin bhaile. Mar gheall ar líon na nathruithe atá de dhíth, ar mhaithe le soiléireacht is iomchuí Rialachán (AE) Uimh. 98/2013 a ionadú. (3)Le Rialachán (AE) Uimh. 98/2013, cuireadh srian leis an rochtain a bhíonn ag daoine den phobal i gcoitinne ar réamhtheachtaithe pléascán agus leis an úsáid a bhaineann siad astu. D'ainneoin an toirmisc sin, d'fhéadfadh na Ballstáit cinneadh a dhéanamh rochtain ar na substaintí sin a dheonú don phobal i gcoitinne trí chóras ceadúnúcháin agus clárúcháin. Dá bhrí sin, bhí na srianta agus na rialuithe ar réamhtheachtaithe pléascán éagsúil ó Bhallstát go céile agus ba dhóigh go gcruthóidís bacainní ar thrádáil laistigh den Aontas, rud a chuirfeadh bac ar fheidhmiú an mhargaidh inmheánaigh. Ina theannta sin, níor áirithíodh leis na srianta agus na rialuithe atá ann cheana leibhéal ard go leor slándála poiblí mar nach raibh coirpigh á gcosc go leordhóthanach ó réamhtheachtaithe pléascán a fháil. Bhí an bhagairt ó phléascáin bhaile ard go fóill agus bhí sí ag teacht chun cinn. (4)Ba cheart, dá bhrí sin, an córas chun cosc a chur ar mhonarú pléascán go haindleathach a neartú agus a chomhchuibhiú tuilleadh i bhfianaise na bagartha ar an tslándáil phoiblí atá ag teacht chun cinn de bharr na sceimhlitheoireachta agus gníomhaíochtaí tromchúiseacha coiriúla eile. Ba cheart a áirithiú leis sin freisin saorghluaiseacht réamhtheachtaithe pléascán sa mhargadh inmheánach, chomh maith le hiomaíochas a chur chun cinn idir oibreoirí eacnamaíocha agus nuálaíocht a spreagadh, mar shampla, trí fhorbairt ceimiceán níos sábháilte a éascú a chuirfí in ionad réamhtheachtaithe pléascán. (5)Áirítear na nithe seo a leanas sna critéir chun na bearta a chinneadh ar cheart feidhm a bheith acu maidir leis na réamhtheachtaithe pléascán lena mbaineann: leibhéal na bagartha a bhaineann leis an réamhtheachtaí pléascán lena mbaineann, méid na trádála sa réamhtheachtaí pléascán lena mbaineann, agus an fhéidearthacht leibhéal tiúchana a bhunú faoina mbeifí in ann an réamhtheachtaí pléascán a úsáid fós chun na gcríoch dlisteanach ar chucu a chuirtear ar fáil é agus ar lú go suntasach an seans go bhféadfaí é a úsáid chun pléascáin a mhonarú go haindleathach.

(6)Níor cheart do dhaoine den phobal i gcoitinne a bheith in ann na réamhtheachtaithe pléascán sin a fháil, a thabhairt isteach, a shealbhú ná a úsáid, ag tiúchaintí atá ag luachanna teorann áirithe nó os a gcionn. Is iomchuí, áfach, a fhoráil go bhféadfaidh daoine den phobal i gcoitinne roinnt réamhtheachtaithe pléascán os cionn na teorann tiúchana sin a fháil, a thabhairt isteach, a shealbhú nó a úsáid, chun críocha dlisteanacha, más rud é go bhfuil ceadúnas acu chuige sin, agus sa chás sin amháin. (7)Ní fhéadfar ceadúnais a sholáthar ach amháin i gcás substaintí i dtiúchaintí nach mó ná an uasteorainn a leagtar síos leis an Rialachán seo. Os cionn na huasteorann sin, is mó an baol i ndáil le monarú aindleathach pléascán ná an úsáid dhlisteanach dhiomaibhseach a d'fhéadfadh an pobal i gcoitinne baint as na réamhtheachtaithe pléascán sin, agus is féidir leis an bpobal i gcoitinne roghanna malartacha nó tiúchaintí níos ísle a úsáid chun an éifeacht chéanna a bhaint amach. Leis an Rialachán seo ba cheart a chinneadh freisin cé na himthosca ba cheart do na húdaráis inniúla a chur san áireamh, ar a laghad, agus cinneadh á dhéanamh acu maidir le ceadúnas a dheonú. Ba cheart go néascófaí leis sin, agus leis an bhfoirm a ghabhann leis an Rialachán seo, aithint ceadúnas i mBallstáit eile a chuireann córas ceadúnúcháin i bhfeidhm. (8)D'fhonn srianta agus rialuithe an Rialacháin seo a chur i bhfeidhm, ba cheart do na hoibreoirí eacnamaíocha sin a bhíonn ag díol le húsáideoirí gairmiúla nó le daoine den phobal i gcoitinne a bhfuil ceadúnas acu brath ar fhaisnéis a chuirtear ar fáil go réamhtheachtach sa slabhra soláthair. Dá bhrí sin, ba cheart do gach oibreoir eacnamaíoch sa slabhra soláthair a chur in iúl d'fhaighteoir an réamhtheachtaí pléascán sin atá srianta go bhfuil cur ar fáil, tabhairt isteach, sealbhú, nó úsáid an réamhtheachtaí pléascán sin ag daoine den phobal i gcoitinne faoi réir srian a leagtar amach sa Rialachán seo, mar shampla trí lipéad iomchuí a ghreamú de nó trína dheimhniú go bhfuil lipéad iomchuí greamaithe de nó tríd an bhfaisnéis sin a áireamh sa bhileog sonraí sábháilteachta arna tiomsú i gcomhréir le hIarscríbhinn II a ghabhann le Rialachán (CE) Uimh. 1907/2006 ó Pharlaimint na hEorpa agus ón gComhairle . (9)Is é an difríocht idir oibreoir eacnamaíoch agus úsáideoir gairmiúil ná go gcuireann an toibreoir eacnamaíoch réamhtheachtaí pléascán atá srianta ar fáil do dhuine eile agus i gcás an úsáideora gairmiúil is é go bhfaigheann sé réamhtheachtaí pléascán atá srianta nó go dtugann sé isteach é dá úsáid féin amháin. I gcás oibreoirí eacnamaíocha a bhíonn ag díol le húsáideoirí gairmiúla nó le daoine den phobal i gcoitinne a bhfuil ceadúnas acu, ba cheart dóibh a áirithiú go bhfuil a gcuid pearsanra a bhfuil baint acu le díol na réamhtheachtaithe pléascán ar an eolas faoi na táirgí a thairgeann an toibreoir eacnamaíoch a bhfuil réamhtheachtaithe pléascán iontu, mar shampla tríd an bhfaisnéis sin a áireamh i mbarrachód an táirge. (10)Braitheann an tidirdhealú idir úsáideoir gairmiúil, dar féidir réamhtheachtaithe pléascán atá srianta a chur ar fáil, agus duine den phobal i gcoitinne, nach féidir iad a chur ar fáil dó, ar cé acu atá sé ar intinn ag an duine an réamhtheachtaí pléascán sin a úsáid chun críocha a bhaineann le trádáil, ceird nó gairm shainiúil an duine sin nó nach bhfuil. Dá bhrí sin, níor cheart d'oibreoirí eacnamaíocha réamhtheachtaí pléascán atá srianta a chur ar fáil do dhuine nádúrtha nó dlítheanach atá gníomhach go gairmiúil i réimse nach gnách an réamhtheachtaí pléascán sonrach sin atá srianta a úsáid ann chun críocha gairmiúla. (11)Ba cheart feidhm a bheith ag oibleagáidí an Rialacháin seo freisin maidir le cuideachtaí a bhíonn ag feidhmiú ar líne, lena náirítear margaí ar líne. Dá bhrí sin, ba cheart d'oibreoirí eacnamaíocha ar líne oiliúint a chur ar a bhfoirne agus nósanna imeachta iomchuí a bheith i bhfeidhm acu chun idirbhearta amhrasacha a bhrath. Ina theannta sin, níor cheart dóibh réamhtheachtaithe pléascán atá srianta a chur ar fáil do dhuine den phobal i gcoitinne in aon Bhallstát seachas sna cinn sin a choimeádann ar bun, nó a bhunaíonn, córas ceadúnúcháin i gcomhréir leis an Rialachán seo, agus ba cheart dóibh gan déanamh amhlaidh go dtí go mbeidh sé fíoraithe acu go bhfuil ceadúnas ag an duine sin den phobal i gcoitinne. Tar éis dó céannacht an chustaiméara ionchasaigh a fhíorú, mar shampla trí na sásraí dá dtagraítear i Rialachán (AE) Uimh. 910/2014 ó Pharlaimint na hEorpa agus ón gComhairle, ba cheart don oibreoir eacnamaíoch a fhíorú go bhfuil ceadúnas eisithe i leith an idirbhirt atá beartaithe, mar shampla trí chigireacht fhisiciúil ar an gceadúnas tráth an tseachadta nó, le toiliú an chustaiméara ionchasaigh, trí theagmháil a dhéanamh le húdarás inniúil an Bhallstáit lenar féidir dul i gcomhairle maidir leis na ceadúnais atá eisithe acu. Ba cheart do chuideachtaí atá ag feidhmiú ar líne, amhail iadsan atá ag feidhmiú as líne, dearbhuithe maidir leis an úsáid deiridh a iarraidh ar úsáideoirí gairmiúla freisin. (12)Sa mhéid nach bhfuil i margaí ar líne ach idirghabhálaithe idir oibreoirí eacnamaíocha ar lámh amháin, agus daoine den phobal i gcoitinne, úsáideoirí gairmiúla nó feirmeoirí ar an lámh eile, níor cheart a cheangal orthu treoracha a thabhairt dá gcuid pearsanra a bhíonn páirteach i ndíol réamhtheachtaithe pléascán atá srianta, céannacht ná, i gcás inarb iomchuí, ceadúnas an chustaiméara ionchasaigh a fhíorú, ná tuilleadh faisnéise a iarraidh ón gcustaiméir ionchasach. Mar sin féin, mar gheall ar an ról lárnach in idirbhearta eacnamaíocha ar líne atá ag na margaí ar líne a ghníomhaíonn mar idirghabhálaí, lena náirítear maidir le díolachán réamhtheachtaithe pléascán atá srianta, is iomchuí go gcuirfidís úsáideoirí a bhfuil sé ina aidhm acu réamhtheachtaithe pléascán atá srianta a chur ar fáil trína gcuid seirbhísí, go gcuirfidís ar an eolas iad, ar bhealach soiléir, éifeachtach, faoi na hoibleagáidí faoin Rialachán seo. Ina theannta sin, is iomchuí go ndéanfadh margaí ar líne a ghníomhaíonn mar idirghabhálaí bearta chun cabhrú lena áirithiú go gcomhlíonfaidh a gcuid úsáideoirí a noibleagáidí maidir le fíorú, mar shampla trí uirlisí a thairiscint chun fíorú ceadúnas a éascú. Ba cheart gach oibleagáid den sórt sin ar mhargaí ar líne a ghníomhaíonn mar idirghabhálaí faoin Rialachán seo a bheith gan dochar d'Airteagal 14 agus Airteagal 15 de Threoir 2000/31/CE ó Pharlaimint na hEorpa agus ón gComhairle. (13)Chun cur i bhfeidhm praiticiúil an Rialacháin a fheabhsú, ba cheart d'oibreoirí eacnamaíocha agus d’údaráis phoiblí araon foráil a dhéanamh maidir le hoiliúint leordhóthanach i dtaobh oibleagáidí an Rialacháin seo. Ba cheart údaráis chigireachta a bheith i bhfeidhm ag na Ballstáit agus ba cheart do na Ballstáit gníomhaíochtaí múscailte feasachta a eagrú go rialta, a bheidh dírithe ar shainiúlachtaí gach earnála éagsúla, agus comhphlé buan a choimeád ar bun leis an slabhra soláthair, lena náirítear iad siúd a bhíonn ag feidhmiú ar líne. (14)Is féidir leis an rogha substaintí a úsáideann coirpigh chun pléascáin bhaile a dhéanamh athrú go tapa. Dá bhrí sin, ba cheart é a bheith indéanta substaintí breise a thabhairt faoi réir an chórais dá bhforáiltear leis an Rialachán seo, agus an méid sin a dhéanamh ar bhonn práinne i gcás inar gá sin. D’fhonn freastal ar fhorbairtí maidir le mí-úsáid substaintí mar réamhtheachtaithe pléascán, ba cheart an chumhacht chun gníomhartha a ghlacadh i gcomhréir le hAirteagal 290 den Chonradh ar Fheidhmiú an Aontais Eorpaigh a tharmligean chuig an gCoimisiún i ndáil le substaintí breise a liostú nár cheart a chur ar fáil don phobal i gcoitinne, i ndáil le leasú a dhéanamh ar na luachanna teorann tiúchana ar os a gcionn nár cheart substaintí áirithe atá srianta faoin Rialachán seo a chur ar fáil don phobal i gcoitinne, agus i ndáil le substaintí breise a bhfuil idirbhearta amhrasacha maidir leo le tuairisciú a liostú. Tá sé tábhachtach, go háirithe, go rachadh an Coimisiún i mbun comhairliúcháin iomchuí le linn a chuid oibre ullmhúcháin, lena náirítear ar leibhéal na saineolaithe, agus go ndéanfar na comhairliúcháin sin i gcomhréir leis na prionsabail a leagtar síos i gComhaontú Idirinstitiúideach maidir le Reachtóireacht Níos Fearr an 13 Aibreán 2016. Go sonrach, chun rannpháirtíocht chomhionann in ullmhú na ngníomhartha tarmligthe a áirithiú, gheobhaidh Parlaimint na hEorpa agus an Chomhairle na doiciméid uile ag an am céanna leis na saineolaithe sna Ballstáit, agus beidh rochtain chórasach ag a gcuid saineolaithe ar chruinnithe ghrúpaí saineolaithe an Choimisiúin a bheidh ag déileáil le hullmhú na ngníomhartha tarmligthe. (15)D’fhonn aghaidh a thabhairt ar shubstaintí nach bhfuil srianta cheana féin de bhun an Rialacháin seo, ach a dtagann Ballstát ar fhorais réasúnacha ina leith le creidiúint go bhféadfaí iad a úsáid chun pléascáin a mhonarú go haindleathach, déantar foráil maidir le clásal cosanta i leith nós imeachta leordhóthanach de chuid an Aontais. Ina theannta sin, i bhfianaise na rioscaí sonracha a dtabharfar aghaidh orthu leis an Rialachán seo, is iomchuí a cheadú do na Ballstáit bearta cosanta a ghlacadh, i gcúinsí áirithe, maidir le substaintí atá faoi réir beart cheana faoin Rialachán seo. (16)Dhéanfaí an creat rialála a shimpliú ach na srianta slándála ábhartha maidir le níotráit amóiniam a chur ar fáil a aistriú ó Rialachán (CE) Uimh. 1907/2006 chuig an Rialachán seo. Ar an gcúis sin, ba cheart mír 2 agus mír 3 d'iontráil 58 in Iarscríbhinn XVII a ghabhann le Rialachán (CE) Uimh. 1907/2006 a scriosadh. (17)Ba cheart Rialachán (AE) Uimh. 98/2013 a aisghairm. (18)Ceanglaítear leis an Rialachán seo sonraí pearsanta a phróiseáil agus a nochtadh ina dhiaidh sin do thríú páirtithe i gcás idirbhearta amhrasacha. Fágann an phróiseáil agus an nochtadh sin go gcuirtear as do na cearta bunúsacha chun saoil phríobháidigh agus ar an gceart sonraí pearsanta a chosaint. Dá réir sin, ba cheart a áirithiú go ndéanfar cosaint iomchuí ar an gceart bunúsach i ndáil le cosaint sonraí pearsanta daoine aonair, ar daoine aonair iad a ndéantar a sonraí pearsanta a phróiseáil agus an Rialachán seo á chur i bhfeidhm. Déantar próiseáil sonraí pearsanta a dhéanfar faoi chuimsiú an Rialacháin seo a rialú le Rialachán (AE) 2016/679 ó Pharlaimint na hEorpa agus ón gComhairle. Dá bhrí sin, maidir le próiseáil na sonraí pearsanta a ghabhann le ceadúnú agus le tuairisc a thabhairt ar idirbhearta amhrasacha, ba cheart í a dhéanamh i gcomhréir le Rialachán (AE) 2016/679, lena náirítear na prionsabail ghinearálta cosanta sonraí i dtaca le dlíthiúlacht, cothroime agus trédhearcacht, teorannú de réir cuspóra, íoslaghdú sonraí, cruinneas, teorannú stórála, sláine agus rúndacht agus leis an gceanglas atá ann aird chuí a thabhairt ar chearta an ábhair sonraí. (19)Ba cheart don Choimisiún meastóireacht a dhéanamh ar an Rialachán seo bunaithe ar na cúig chritéar maidir le héifeachtúlacht, éifeachtacht, ábharthacht, comhleanúnachas agus breisluach AE agus ba cheart dó an bonn a sholáthar i gcomhair measúnuithe tionchair ar bhearta breise a d'fhéadfaí a ghlacadh amach anseo. Ba cheart faisnéis a bhailiú go rialta chun bonn eolais a chur faoin meastóireacht ar an Rialachán seo. (20)Ós rud é nach féidir leis na Ballstáit cuspóir an Rialacháin seo, eadhon rochtain an phobail i gcoitinne ar réamhtheachtaithe pléascán a theorannú, a ghnóthú go leordhóthanach agus gur fearr dá bhrí sin, mar gheall ar fhairsinge agus éifeachtaí an teorannaithe, is féidir é a ghnóthú ar leibhéal an Aontais, féadfaidh an tAontas bearta a ghlacadh, i gcomhréir le prionsabal na coimhdeachta a leagtar amach in Airteagal 5 den Chonradh ar an Aontas Eorpach. I gcomhréir le prionsabal na comhréireachta a leagtar amach san Airteagal sin, ní théann an Rialachán seo thar a bhfuil riachtanach chun an cuspóir sin a ghnóthú. TAR ÉIS AN RIALACHÁN SEO A GHLACADH: Airteagal 1 Ábhar Bunaítear rialacha comhchuibhithe leis an Rialachán seo maidir le substaintí nó meascáin a chur ar fáil, a thabhairt isteach, a shealbhú agus a úsáid, ar substaintí nó meascáin iad a bhféadfaí mí-úsáid a bhaint astu chun pléascáin a mhonarú go haindleathach, d’fhonn rochtain an phobail i gcoitinne orthu a theorannú agus d'fhonn tuairisciú iomchuí idirbheart amhrasach ar fud an tslabhra soláthair a áirithiú. Tá an Rialachán seo gan dochar d’fhorálacha níos déine eile de dhlí an Aontais a bhaineann leis na substaintí a liostaítear in Iarscríbhinn I agus Iarscríbhinn II.

Airteagal 2 Raon feidhme 1.Tá feidhm ag an Rialachán seo maidir leis na substaintí a liostaítear in Iarscríbhinn I agus Iarscríbhinn II agus maidir le meascáin agus substaintí ina bhfuil siad. 2.Níl feidhm ag an Rialachán seo maidir leis na nithe seo a leanas: (a)earraí mar a shainmhínítear iad i bpointe (3) d'Airteagal 3 de Rialachán (CE) Uimh. 1907/2006; (b)earraí piriteicniúla mar a shainmhínítear iad i bpointe (1) d’Airteagal 3 de Threoir 2013/29/AE ó Pharlaimint na hEorpa agus ón gComhairle; (c)earraí piriteicniúla atá beartaithe a úsáid chun críocha neamhthráchtála, i gcomhréir le dlí náisiúnta, ag na fórsaí armtha, ag na húdaráis forfheidhmithe dlí nó ag an mbriogáid dóiteáin; (d)trealamh piriteicniúil a thagann faoi raon feidhme Threoir 2014/90/AE ó Pharlaimint na hEorpa agus ón gComhairle; (e)earraí piriteicniúla atá beartaithe a úsáid i dtionscal an aeraspáis; (f)caipíní forbhuailte atá beartaithe do bhréagáin; (g)táirgí míochaine i gcás ina gcuirtear ar fáil go dlisteanach iad do dhuine den phobal i gcoitinne ar bhonn oidis liachta i gcomhréir leis an dlí náisiúnta is infheidhme. Airteagal 3 Sainmhínithe Chun críocha an Rialacháin seo, tá feidhm ag na sainmhínithe seo a leanas: (1)ciallaíonn ‘substaint’ substaint de réir bhrí phointe (1) d’Airteagal 3 de Rialachán (CE) Uimh. 1907/2006; (2)ciallaíonn ‘meascán’ meascán de réir bhrí phointe (2) d’Airteagal 3 de Rialachán (CE) Uimh. 1907/2006; (3)ciallaíonn ‘earra’ earra de réir bhrí phointe (3) d’Airteagal 3 de Rialachán (CE) Uimh. 1907/2006; (4)ciallaíonn ‘cur ar fáil’ aon soláthar, bíodh sin ar íocaíocht nó saor in aisce; (5)ciallaíonn ‘tabhairt isteach’ substaint a thabhairt isteach i gcríoch Ballstáit, bíodh sin ó Bhallstát eile nó ó thríú tír; (6)ciallaíonn ‘úsáid’ aon phróiseáil, aon fhoirmliú, aon stóráil, aon chóiriú, nó aon mheascadh, lena náirítear le linn earra a tháirgeadh, nó aon úsáid eile;

(7)ciallaíonn ‘duine den phobal i gcoitinne’ aon duine nádúrtha nó dlítheanach a bhfuil gá aige le réamhtheachtaí pléascán atá srianta chun críocha nach bhfuil bainteach le trádáil, gnó, ceird ná gairm an duine sin; (8)ciallaíonn ‘úsáideoir gairmiúil’ aon duine nádúrtha nó dlítheanach a bhfuil gá inléirithe aige le réamhtheachtaí pléascán atá srianta chun críocha atá bainteach le trádáil, gnó, ceird nó gairm an duine sin agus ina neisiatar an réamhtheachtaí pléascán sin atá srianta a chur ar fáil do dhuine eile. (9)ciallaíonn ‘oibreoir eacnamaíoch’ aon duine nádúrtha nó dlítheanach nó eintiteas poiblí nó grúpa daoine agus/nó comhlachtaí den sórt sin a sheachadann réamhtheachtaithe pléascán rialáilte nó seirbhísí a bhaineann le réamhtheachtaithe pléascán rialáilte, ar an margadh, bíodh sin as líne nó ar líne agus lena náirítear margaí ar líne; (10)ciallaíonn ‘margadh ar líne a ghníomhaíonn mar idirghabhálaí’ soláthraí seirbhíse idirghabhála a ligeann d'oibreoirí eacnamaíocha ar lámh amháin, agus do dhaoine den phobal i gcoitinne, d'úsáideoirí gairmiúla nó d'fheirmeoirí ar an lámh eile, idirbhearta a thabhairt i gcrích maidir le réamhtheachtaithe pléascán rialáilte trí chonarthaí díolacháin nó seirbhíse ar líne le hoibreoirí eacnamaíocha ar shuíomh gréasáin an mhargaidh ar líne nó ar shuíomh gréasáin oibreora eacnamaíoch a úsáideann seirbhísí ríomhaireachta arna soláthar ag an margadh ar líne; (11)ciallaíonn ‘réamhtheachtaí pléascán atá srianta’ substaint a liostaítear in Iarscríbhinn I, i dtiúchan atá os cionn an luacha chomhfhreagraigh teorann a leagtar amach i gcolún 2, nó, i gcás níotráit amóiniam, i dtiúchan atá cothrom leis an luach comhfhreagrach teorann a leagtar amach i gcolún 2 nó os a chionn, lena náirítear meascán nó substaint eile ina bhfuil an tsubstaint sin a liostaítear ar fáil i dtiúchan atá os cionn an luacha chomhfhreagraigh teorann, nó, i gcás níotráit amóiniam, i dtiúchan atá cothrom leis an luach comhfhreagrach teorann nó os a chionn; (12)ciallaíonn ‘réamhtheachtaí pléascán rialáilte’ substaint a liostaítear in Iarscríbhinn I nó Iarscríbhinn II, lena náirítear meascán nó substaint eile ina bhfuil substaint a liostaítear sna hIarscríbhinní sin; (13)ciallaíonn ‘gníomhaíocht talmhaíochta’ táirgí talmhaíochta a tháirgeadh, a thógáil nó a shaothrú, lena náirítear buainteoireacht, bleán, pórú ainmhithe agus coinneáil ainmhithe chun críoch feirmeoireachta, nó an talamh a choinneáil i ndea-bhail talmhaíochta agus comhshaoil mar a bhunaítear faoi Airteagal 94 de Rialachán (AE) Uimh. 1306/2013 ó Pharlaimint na hEorpa agus ón gComhairle; (14)ciallaíonn ‘feirmeoir’ duine nádúrtha nó dlítheanach, nó grúpa daoine nádúrtha nó dlítheanacha, beag beann ar an stádas dlíthiúil a dheonaíonn an dlí náisiúnta don ghrúpa sin agus dá bhaill, a bhfuil a ghabháltas laistigh de raon feidhme críochach na gConarthaí, mar a sainmhínítear in Airteagal 52 CFAE é, i gcomhar le hAirteagal 349 agus le hAirteagal 355 CFAE, agus a chleachtann gníomhaíocht talmhaíochta. Airteagal 4 Saorghluaiseacht Mura bhforáiltear dá mhalairt sa Rialachán seo ná i ngníomhartha dlíthiúla eile de chuid an Aontais, ní chuirfidh na Ballstáit cosc, srian ná bac ar réamhtheachtaí pléascán rialáilte a bheith á chur ar fáil. Airteagal 5 Cur ar fáil, tabhairt isteach, sealbhú agus úsáid 1.Maidir le réamhtheachtaithe pléascán atá srianta, ní chuirfear ar fáil iad do dhaoine den phobal i gcoitinne, ná ní thabharfaidh daoine den phobal i gcoitinne isteach iad, ní shealbhóidh siad iad ná ní úsáidfidh siad iad. 2.Ní bheidh feidhm ag mír 1 maidir le níotráit amóiniam (CAS RN 6484-52-2) a chuirtear ar fáil d'fheirmeoirí le haghaidh gníomhaíocht talmhaíochta, nó a thugann feirmeoirí isteach, a shealbhaíonn siad nó a úsáideann siad le haghaidh gníomhaíocht talmhaíochta, bíodh sí ina gníomhaíocht talmhaíochta lánaimseartha nó pháirtaimseartha agus nach gá go mbaineann sí le méid an limistéir talún. 3.Féadfaidh Ballstát córas ceadúnúcháin a choimeád ar bun, nó a bhunú, lena gceadaítear réamhtheachtaithe pléascán atá srianta i dtiúchaintí nach airde ná na luachanna comhfhreagracha teorann a leagtar amach i gcolún 3 d'Iarscríbhinn I a chur ar fáil do dhaoine den phobal i gcoitinne, nó lena gceadaítear do dhaoine den phobal i gcoitinne iad a thabhairt isteach, a shealbhú nó a úsáid.



Faoi chóras den sórt sin, gheobhaidh duine den phobal i gcoitinne ceadúnas chun réamhtheachtaithe pléascán atá srianta a fháil, a thabhairt isteach, a shealbhú agus a úsáid, ceadúnas arna eisiúint i gcomhréir le hAirteagal 6 ag údarás inniúil de chuid an Bhallstáit ina bhfuiltear chun an réamhtheachtaí pléascán sin atá srianta a fháil, a thabhairt isteach, a shealbhú nó a úsáid, agus, má iarrtar sin ar an duine den phobal i gcoitinne lena mbaineann, taispeánfaidh sé an ceadúnas sin. 4.Tabharfaidh na Ballstáit fógra don Choimisiún, gan mhoill, maidir leis na bearta uile a dhéanfaidh siad chun an córas ceadúnúcháin dá bhforáiltear i mír 3 a chur chun feidhme. Leagfar amach go sonrach san fhógra sin na réamhtheachtaithe pléascán atá srianta agus a bhfuil foráil déanta ag an mBallstát ina leith maidir le córas ceadúnúcháin i gcomhréir le mír 3. 5.Cuirfidh an Coimisiún liosta na mbeart a bhfuil fógra tugtha ag na Ballstáit ina leith ar fáil don phobal i gcomhréir le mír 4. Airteagal 6 Ceadúnais

1.Gach Ballstát a eisíonn ceadúnais do dhaoine den phobal i gcoitinne a bhfuil leas dlisteanach acu i réamhtheachtaithe pléascán atá srianta a fháil, a thabhairt isteach, a shealbhú nó a úsáid, leagfaidh sé síos rialacha maidir le deonú an cheadúnais dá bhforáiltear in Airteagal 5(3). Agus cinneadh á dhéanamh ag údarás inniúil an Bhallstáit maidir le ceadúnas a dheonú, cuirfidh sé san áireamh na himthosca ábhartha uile, agus, go háirithe: (a)dlisteanacht na húsáide atá beartaithe don tsubstaint; (b)infhaighteacht tiúchaintí níos ísle nó substaintí malartacha a d'fhéadfadh éifeacht chomhchosúil a bhaint amach; (c)cúlra an iarratasóra, lena náirítear faisnéis maidir le ciontuithe coiriúla an iarratasóra in aon áit laistigh den Aontas; (d)na socruithe stórála atá beartaithe lena áirithiú go gcoimeádfar slán an réamhtheachtaí pléascán atá srianta. 2.Diúltófar an ceadúnas má tá forais réasúnacha amhrais ann faoi dhlisteanacht na húsáide atá beartaithe nó faoi rún an úsáideora é a úsáid chun críche dlisteanaí. 3.Féadfaidh an túdarás inniúil roghnú conas bailíocht an cheadúnais a theorannú, bíodh sé sin trí aon úsáid amháin nó úsáid iolrach a cheadú go ceann tréimhse nach faide ná trí bliana. Féadfaidh an túdarás inniúil iallach a chur ar shealbhóir an cheadúnais a léiriú, go dtí dáta ainmnithe éaga an cheadúnais, go bhfuil na coinníollacha faoinar deonaíodh an ceadúnas á gcomhlíonadh fós. Luafar ar an gceadúnas na réamhtheachtaithe pléascán atá srianta dá bhfuil an ceadúnas á eisiúint. 4.Féadfaidh na húdaráis inniúla a cheangal ar iarratasóirí táille a íoc as an iarratas ar cheadúnas. Ní rachaidh táille den sórt sin thar chostas próiseála an iarratais. 5.Féadfaidh an túdarás inniúil an ceadúnas a chur ar fionraí nó a chúlghairm i gcás ina bhfuil forais réasúnacha ann le creidiúint nach bhfuil na coinníollacha faoinar deonaíodh an ceadúnas á gcomhlíonadh a thuilleadh. 6.Is comhlacht iomchuí atá freagrach de réir dlí náisiúnta a éistfidh achomhairc i gcoinne aon chinnidh de chuid údaráis inniúil, mar aon le díospóidí a bhaineann le comhlíonadh choinníollacha an cheadúnais. 7.Féadfaidh Ballstát a bhfuil córas ceadúnúcháin dá dtagraítear in Airteagal 5(3) aige ceadúnais arna ndeonú ag Ballstáit eile a aithint.



Féadfaidh na Ballstáit úsáid a bhaint as an bhformáid chun ceadúnas a eisiúint dá bhforáiltear in Iarscríbhinn III. 8.Gheofar faisnéis faoi chiontuithe coiriúla i mBallstáit eile dá dtagraítear i bpointe (c) de mhír 1, tríd an gcóras a bunaíodh le Cinneadh Réime 2009/315/CGB ón gComhairle. Tabharfaidh na húdaráis láir dá dtagraítear in Airteagal 3 den Chinneadh Réime sin freagraí ar iarrataí ar fhaisnéis den sórt sin laistigh de 20 lá oibre ón iarraidh a fháil. 9.I gcás na gceadúnas arna neisiúint ag Ballstát i gcomhréir le hAirteagal 7 de Rialachán (CE) Uimh. 98/2013 atá fós bailí [an lá a thiocfaidh an Rialachán seo i bhfeidhm], caillfidh siad a mbailíocht ar an dáta sin. Féadfaidh gach Ballstát a chinneadh, arna iarraidh sin don sealbhóir ceadúnais, ceadúnais den sórt sin a eisíodh sa Bhallstát sin a dhearbhú, a athnuachan nó a fhadú más féidir leis na réamhtheachtaithe pléascán atá srianta a bheith faoi réir ceadúnais i gcomhréir leis na luachanna teorann atá leagtha amach i gcolún 3 d'Iarscríbhinn I agus má mheasann an túdarás inniúil go gcomhlíontar na ceanglais maidir leis an gceadúnas a dheonú dá dtagraítear i mír 1. Ba cheart an dearbhú, an tathnuachan nó an fadú sin cloí leis an teorainn ama a leagtar síos i mír 3 den Airteagal seo. Airteagal 7 An slabhra soláthair a chur ar an eolas 1.Maidir le hoibreoir eacnamaíoch a chuireann réamhtheachtaí pléascán atá srianta ar fáil d'oibreoir eacnamaíoch eile, cuirfidh sé an toibreoir eacnamaíoch eile sin ar an eolas go bhfuil fáil, sealbhú agus úsáid an réamhtheachtaí pléascán sin atá srianta ag daoine den phobal i gcoitinne faoi réir srian a leagtar amach in Airteagal 5(1) agus (3). 2.Maidir le hoibreoir eacnamaíoch a chuireann réamhtheachtaithe pléascán rialáilte ar fáil d'úsáideoir gairmiúil nó do dhuine den phobal i gcoitinne i gcomhréir le hAirteagal 5(3), déanfaidh sé a áirithiú agus beidh sé in ann a léiriú do na húdaráis inniúla dá dtagraítear in Airteagal 11, an méid seo a leanas i dtaobh a chuid pearsanra a bhfuil baint acu le díol réamhtheachtaithe pléascán rialáilte: (a)go bhfuil siad ar an eolas go bhfuil réamhtheachtaithe pléascán rialáilte i dtáirgí a thairgeann siad; (b)gur tugadh treoracha dóibh i dtaobh na noibleagáidí de bhun Airteagal 5 go hAirteagal 9 den Rialachán seo. 3.Maidir le margadh ar líne a ghníomhaíonn mar idirghabhálaí, nuair a chuireann sé réamhtheachtaithe pléascán ar fáil trína sheirbhísí déanfaidh sé bearta lena áirithiú go gcuirtear a úsáideoirí ar an eolas maidir leis na hoibleagáidí atá orthu de bhun an Rialacháin seo.

Airteagal 8 Fíorú tráth an díola 1.Maidir le hoibreoir eacnamaíoch a chuireann réamhtheachtaí pléascán atá srianta ar fáil do dhuine den phobal i gcoitinne i gcomhréir le hAirteagal 5(3), i gcás gach idirbhirt fíoróidh sé an cruthúnas céannachta agus an ceadúnas i gcomhréir leis an gcóras atá bunaithe ag an mBallstát ina bhfuil an réamhtheachtaí pléascán atá srianta á chur ar fáil. 2.D'fhonn a fhíorú gur úsáideoir gairmiúil nó feirmeoir é custaiméir ionchasach, iarrfaidh oibreoir eacnamaíoch a chuireann réamhtheachtaí pléascán atá srianta ar fáil d'úsáideoir gairmiúil nó d'fheirmeoir iad seo a leanas i leith gach iarraidh idirbhirt: (a)trádáil, gnó, ceird nó gairm an chustaiméara ionchasaigh; (b)an úsáid atá beartaithe a bhaint as na réamhtheachtaithe pléascán atá srianta ag an gcustaiméir ionchasach. 3.D'fhonn comhlíonadh an Rialacháin seo a fhíorú agus d’fhonn monarú aindleathach pléascán a bhrath agus a chosc, coinneoidh oibreoirí eacnamaíocha na sonraí dá dtagraítear i mír 2, mar aon le hainm agus seoladh an chustaiméara, ar feadh bliain amháin ó dháta an idirbhirt. I rith na tréimhse sin, cuirfear na sonraí ar fáil lena niniúchadh arna iarraidh sin do na húdaráis inniúla nó d'údaráis forfheidhmithe dlí. 4.Maidir le margadh ar líne a ghníomhaíonn mar idirghabhálaí, nuair a chuireann sé réamhtheachtaithe pléascán ar fáil trína sheirbhísí déanfaidh sé bearta chun cabhrú lena áirithiú go gcomhlíonfaidh a chuid úsáideoirí na hoibleagáidí atá orthu faoin Airteagal seo. Airteagal 9 Idirbhearta amhrasacha, gabháil ar iarraidh agus gadaíocht a thuairisciú 1.Chun monarú aindleathach pléascán a bhrath agus a chosc, tuairisceoidh oibreoirí eacnamaíocha idirbhearta a bhaineann le réamhtheachtaithe pléascán rialáilte, lena náirítear idirbhearta a bhfuil úsáideoirí gairmiúla rannpháirteach iontu, i gcás ina bhfuil forais réasúnacha amhrais ann go bhfuil sé beartaithe an tsubstaint nó an meascán a úsáid chun pléascáin a mhonarú go haindleathach.



Tuairisceoidh oibreoirí eacnamaíocha idirbhearta amhrasacha den sórt sin tar éis dóibh féachaint do na himthosca go léir agus go háirithe sa chás ina bhfuil ceann amháin nó níos mó díobh seo a leanas amhlaidh i leith an chustaiméara ionchasaigh: (a)go ndealraítear go bhfuil sé neamhshoiléir maidir leis an úsáid atá beartaithe do na réamhtheachtaithe pléascán rialáilte; (b)go ndealraítear nach bhfuil cur amach aige ar an úsáid atá beartaithe do na réamhtheachtaithe pléascán rialáilte nó nach féidir leis míniú dealraitheach a thabhairt ar an úsáid sin; (c)go bhfuil sé ar intinn aige réamhtheachtaithe pléascán rialáilte a cheannach i gcainníochtaí, i dteaglamaí nó i dtiúchaintí atá neamhchoitianta d’úsáid dhlisteanach; (d)nach bhfuil sé toilteanach cruthúnas a sholáthar i leith céannachta, áit chónaithe ná, i gcás inarb iomchuí, stádas mar úsáideoir gairmiúil nó mar oibreoir eacnamaíoch; (e)go néilíonn sé modhanna neamhghnácha íocaíochta a úsáid, lena náirítear méideanna móra airgid thirim. 2.Beidh nósanna imeachta i bhfeidhm ag oibreoirí eacnamaíocha, seachas margaí ar líne a ghníomhaíonn mar idirghabhálaí, chun idirbhearta amhrasacha a bhrath, atá dírithe ar an timpeallacht ina dtairgtear na réamhtheachtaithe pléascán rialáilte. 3.Féadfaidh oibreoirí eacnamaíocha an tidirbheart amhrasach a dhiúltú agus déanfaidh siad an tidirbheart amhrasach sin nó an iarracht sin ar idirbheart a thuairisciú laistigh de 24 uair an chloig, lena náirítear, más féidir, céannacht an chustaiméara, do phointe teagmhála náisiúnta an Bhallstáit inar cuireadh i gcrích an tidirbheart amhrasach nó ina ndearnadh iarracht é a thabhairt i gcrích. 4.Déanfaidh gach Ballstát pointe teagmhála náisiúnta amháin nó níos mó a chur ar bun, a mbeidh uimhir theileafóin agus seoladh ríomhphoist so-aitheanta aige, chun idirbhearta amhrasacha a thuairisciú. Beidh fáil ar an bpointe teagmhála náisiúnta sin ar bhonn 24/7. 5.Déanfaidh oibreoirí eacnamaíocha agus úsáideoirí gairmiúla gabháil ar iarraidh shuntasach agus gadaíocht shuntasach réamhtheachtaithe pléascán rialáilte a thuairisciú do phointe teagmhála náisiúnta an Bhallstáit inar tharla an ghabháil ar iarraidh nó an ghadaíocht. Agus cinneadh á dhéanamh an bhfuil gabháil ar iarraidh nó gadaíocht suntasach, cuirfidh siad san áireamh más neamhghnách é an méid i gcúinsí uile an cháis.

6.I gcás daoine den phobal i gcoitinne a fuair réamhtheachtaithe pléascán atá srianta i gcomhréir le hAirteagal 5(3), déanfaidh siad gabháil ar iarraidh shuntasach agus gadaíocht shuntasach réamhtheachtaithe pléascán atá srianta a thuairisciú do phointe teagmhála náisiúnta an Bhallstáit inar tharla an ghabháil ar iarraidh nó an ghadaíocht. Airteagal 10 Oiliúint agus múscailt feasachta 1.Cuirfidh na Ballstáit oiliúint ar fáil do lucht forfheidhmithe dlí, do chéad fhreagróirí agus d'údaráis chustaim maidir le substaintí agus meascáin ar réamhtheachtaithe pléascán rialáilte iad a aithint le linn a ndualgas agus maidir le freagairt ar bhealach tráthúil, iomchuí do ghníomhaíocht amhrasach. 2.Eagróidh na Ballstáit, ar a laghad dhá uair sa bhliain, gníomhaíochtaí múscailte feasachta a bheidh dírithe ar shainiúlachtaí gach earnála éagsúla ina núsáidtear réamhtheachtaithe pléascán rialáilte. Airteagal 11 Údaráis náisiúnta chigireachta 1.Áiritheoidh gach Ballstát go bhfuil údaráis inniúla i bhfeidhm chun cigireacht agus rialuithe a dhéanamh maidir le cur i bhfeidhm ceart Airteagal 4 go hAirteagal 9 den Rialachán seo. 2.Áiritheoidh gach Ballstát go bhfuil na cumhachtaí imscrúdaitheacha ag na húdaráis inniúla dá dtagraítear i mír 1 is gá chun a gcúraimí a riaradh go cuí. 3.Cuirfidh gach Ballstát acmhainní leordhóthanacha ar fáil do na húdaráis inniúla dá dtagraítear i mír 1 chun a chur ar a gcumas dóibh, in éineacht le haon acmhainní eile atá ar fáil, a gcúraimí faoin Rialachán seo a chomhlíonadh ar bhealach tráthúil, éifeachtach. Airteagal 12 Treoirlínte 1.Déanfaidh an Coimisiún, tar éis dó dul i gcomhairle leis an mBuanchoiste um Réamhtheachtaithe, treoracha a thabhairt cothrom le dáta go rialta chun cabhrú leis an slabhra soláthair ceimiceán agus, i gcás inarb ábhartha, leis na